hotchpotch/miracl-hf-unified huggingface dataset:
เรนา (นักร้อง)
โอ ฮเย-ริน (; ; 7 พฤษภาคม 2532 – ) หรือที่ใช้ในการแสดงว่าเรนา (; ) เป็นนักร้องชาวเกาหลีใต้ รู้จักในสถานะสมาชิกวงอาฟเตอร์สกูล
เรนาเกิดวันที่ 7 พฤษภาคม 2532 ที่เมืองอุลซาน ประเทศเกาหลีใต้ โดยเรนาเป็นเคยเด็กฝึกของค่ายเจวายพีมาก่อน ก่อนที่เธอจะมาเปิดตัวกับวง อาฟเตอร์สกูล ประมาณปี ค.ศ. 2009 ก่อนหน้านี้เธอยังได้รับการคัดเลือกจากเวทีซุปเปอร์สตาร์เค และได้เป็นนักเรียนที่สถานบันเอสเอ็มมาก่อน และเรนาถือเป็นนักร้องที่ดีที่สุดในบรรดาไอดอลหญิงชาวเกาหลีใต้
เรนาเองได้เดบิวกับวง อาเฟเตอร์สกูลในเพลง Because of You ซึ่งได้ติชาร์ตอันดับ 1 ของชาร์ตเพลงเกาหลีใต้และเพลงก็ได้รับรางวัล "triple crown
เรนาได้ร่วมกับ นานะ และ ลิชชี่ได้จัดตั้งกลุ่มย่อยที่มีชื่อว่า Orange Caramel วันที่ 18 มิถุนายน ค.ศ. 2010 ทั้งสามคนคัมแบ็กในรายการ มิวสิกแบงก์ ทางช่อง เคบีเอส กับเพลง "Magic Girlเธอปล่อยซิงเกิลเดี่ยวเป็นครั้งแรกในเพลง "My Shining Girl" OST in February 2012 และเธอก็ยังได้เขียนเพลงสำหรับซับยูนิตย่อย ออเร้นจ์คาราเมล "Still...และ "Standing in This Place"เรนาเองก็ยังได้เขียนเพลงสำหรับ อาเฟเตอร์สกูล ในเพลง "Love Love Love" และ "Timeless
ในเดือนพฤษาคม เรนาได้มีโอกาสร้องเพลงกับ ซานอี ในเพลง "A Midsummer Night's Sweetness" ซึงเป็นดิจิตอลซิงเกิล ยอดดาวโหลดประมาณ 714,369
ลิ้นยึด
ลิ้นยึด ()คือปัญหาสุขภาวะของมารดาและทารกที่เกิดขึ้นจากการที่ ทารกมีลิ้นยึด เป็นปัญหาให้ทารกดูดนมแม่ไม่ได้ เป็นปัจจัยหนึ่งซึ่งทำให้เกิดการหยุดเลี้ยงลูกด้วยนมแม่
ลิ้น มีบทบาทสำคัญมากในการดูดนมของทารก เมื่อมีลักษณะทางสรีรวิทยาที่ผิดปกติไป ที่เป็นการเปลี่ยนแปลงต่อการเคลื่อนไหวของลิ้น จะก่อให้เกิดการรบกวนและมีผลกระทบต่อกระบวนการซึ่งเป็นกลไกการดูดนมของทารก ภาวะลิ้นยึด เป็นภาวะที่มีพังผืดยึดใต้ลิ้นดึงรั้งพังผืดที่ลิ้นทำให้ลิ้นไม่สามารถแลบ หรือยื่นออกมาได้ตามปกติ โรคและความรุนแรงของลิ้นยึด ขึ้นอยู่กับลักษณะพังผืด และตำแหน่งที่ยึดเกาะการประเมินภาวะลิ้นยึดให้สังเกตได้จากอาการดังต่อไปนี้ 
กระบวนการ การดูดนมกับการใช้ลิ้นของทารกพบการขัดขวางการดูดนมจากการที่ทารกมีภาวะลิ้นยึด ทารกที่มีภาวะลิ้นยึด ลิ้นเมื่อดูดนมแม่จะถูกจำกัดการเคลื่อนไหว ทำให้ไม่สามารถแลบลิ้น กระดกลิ้นได้ตามปกติ ความสามารถของทารกในการแลบลิ้น หรือ ยื่นลิ้นออกมา เหนือริมฝีปากล่าง เพื่อนำลิ้นออกมาห่อหุ้มคัปปิ้ง (cupping) ใต้ลานหัวนมตรงส่วนที่รองรับ ไม่สามารถกระทำได้ ซึ่งเป็นเหตุให้เกิดภาวะแทรกซ้อน ทั้งต่อมารดา และทารก ตลอดจนทำให้ทารกพลาดโอกาส ในการได้รับน้ำนมแม่ ซึ่งเป็นอาหารเพียงอย่างเดียวใน 6 เดือนแรก ในด้านมารดา จะพบปัญหา เจ็บหัวนม หัวนมแตก เต้านมคัด ท่อน้ำนมอุดตัน ทำให้เกิดความเจ็บปวด เหนื่อยล้า อ่อนเพลีย และท้อใจ ที่จะเลี้ยงลูกด้วยนมแม่ต่อไป หากพบว่าทารกดูดนมมารดาได้น้อย เด็กร้องกวนเพราะไม่อิ่ม หงุดหงิด ดูดนมแม่บ่อยมาก แต่การเจริญ เติบโตช้า น้ำหนักลด เป็นอาการที่แสดงว่า ทารกได้รับน้ำนมแม่ไม่พอเพียง ให้ปรึกษากุมารแพทย์ และทันตแพทย์ เพื่อรับการประเมินภาวะลิ้นยึด หากเป็นในระดับที่มาก อาจพิจารณา ให้ขลิบพังผืด เพื่อให้เด็กสามารถรับน้ำนมจากแม่ได้ตามปกติ
นานา (นักร้อง)
อิม จิน-อา (, ) หรือชื่อในการแสดง นานา () เป็นนักร้องและนางแบบชาวเกาหลีใต้ ซึ่งเป็นที่รู้จักในฐานะของสมาชิกวงอาฟเตอร์สกูล
นานา เกิดวันที่ 14 กันยายน ค.ศ. 1991 ที่เมืองชองจู จังหวัดชุงชองเหนือ ประเทศเกาหลีใต้ นานาเป็นเพื่อนกับ คีย์ วงชายนี่ และนิโคล วงคารา ก่อนที่เธอจะเปิดตัวเป็นสมาชิกวงอาฟเตอร์สคูล เธอเคยเข้าร่วมการประกวด 2009 Asia-Pacific Super Model มาก่อน นานามีใบอนุญาตในการแต่งหน้าและเป็นสมาชิกสมาคมช่างแต่งหน้าแห่งประเทศเกาหลีใต้ นานากำลังศึกษาอยู่ที่สถาบันศิลปะแห่งโซล (SeoulArts) เช่นเดียวกับ เจียและเฟ่ย วงมิสเอ
ปี 2010 เป็นต้นมา นานาและสมาชิกวงอาฟเตอร์สคูลอีก 2 คน ได้แก่ เรนะและลิซซี่ รวมกลุ่มภายใต้ชื่อ Orange Caramel ซึ่งเป็นกลุ่มย่อยของอาฟเตอร์สคูล และมีผลงานเพลง ตัวอย่างเช่น "Magic Girl" "Bangkok City" "Lipstick"
ในปี 2012 นานาเป็นนางแบบให้งาน Tokyo Girls Collection 2012 Spring/Summer ที่ประเทศญี่ปุ่น และเป็นพรีเซนเตอร์ให้กับ Juvis สถาบันลดน้ำหนักของเกาหลีใต้
ปลายปี 2012 นานาเข้าร่วมเป็นสมาชิกกลุ่ม Dazzling Red ในเพลง "This Person" เพื่อการกุศล ร่วมกับ ฮโยลิน วงซิสตาร์, ฮยอนอา วงโฟร์มินิต, ฮโยซอง วงซีเครต และนิโคล วงคารา
เดอะ โลนเรนเจอร์ หน้ากากพิฆาตอธรรม
เดอะ โลนเรนเจอร์ หน้ากากพิฆาตอธรรม () เป็นภาพยนตร์ในปี 2013 ผลิตโดย วอลท์ ดิสนีย์ พิคเจอร์ส และเจอร์รี บรัคไฮเมอร์ ฟิลม์ และกำกับโดย กอร์ เวอร์บินสกี้ โดยดัดแปลงมาจากโลนเรนเจอร์ ออกฉายในโรงภาพยนตร์เมื่อวันที่ 3 กรกฎาคม ค.ศ. 2013
กระดอม
กระดอม ((Lour.) Merr. หรือ "Gymnopetalum cochinchinense" (Lour.) Kurz) เป็นพืชชนิดหนึ่งในสกุล "Gymnopetalum" ซึ่งจัดอยู่ในวงศ์แตง (Cucurbitaceae) มีลักษณะเป็นไม้เลื้อย กระดอมสามารถนำมาใช้เป็นสมุนไพรอันปรากฏในตำรับตำรายาโบราณของไทย โดยเฉพาะส่วนของเมล็ด ต้นกระดอมขึ้นอยู่ทั่วไปตามที่รกร้าง มีถิ่นกระจายพันธุ์ในแถบประเทศอินเดีย ศรีลังกา พม่า ภูมิภาคอินโดจีน และมาเลเซีย ส่วนในประเทศไทยพบได้ทั่วทุกภาค
ส่วนต่าง ๆ ของต้นกระดอมมีลักษณะดังต่อไปนี้
กระดอมเป็นพืชสมุนไพร ตำรายาไทยใช้น้ำต้ม เมล็ด รับประทานเป็นยาลดไข้ แก้พิษสำแลง เป็นยาถอนพิษจากการกินผลไม้ที่เป็นพิษบางชนิด ขับน้ำลาย ช่วยย่อยอาหาร ขับน้ำดี บำรุงธาตุ ผล บำรุงน้ำดี ผลอ่อน รสขม บำรุงน้ำดี แก้ดีแห้ง ดีฝ่อ คลั่งเพ้อ เจริญอาหาร แก้สะอึก ดับพิษโลหิต บำรุงมดลูก แก้ไข้ รักษามดลูกหลังการแท้ง หรือการคลอดบุตร แก้มดลูกอักเสบ ถอนพิษผิดสำแดง ต้มน้ำดื่ม บำรุงโลหิต ทั้งห้าส่วน บำรุงธาตุ เจริญอาหาร ถอนพิษผิดสำแดง รักษามดลูกหลังจากการคลอดบุตร เจริญอาหาร บำรุงน้ำดี บำรุงน้ำนม แก้ไข้ แก้ไข้จับสั่น ดับพิษร้อน เป็นส่วนประกอบของตำรับยาหอมนวโกฐ ยาหอมอินทจักร์ และตำรับยาแก้ไข้จันทน์ลีลา
กระดอมมีชื่อเรียกแตกต่างกันไปตามพื้นที่ ได้แก่
นายอำเภอคนพันธุ์เหล็ก
นายอำเภอคนพันธุ์เหล็ก () เป็นภาพยนตร์แอกชั่นในปี 2013 นำแสดงโดย อาร์โนลด์ ชวาร์เซเน็กเกอร์ เขียนโดย Andrew Knauer และกำกับโดย คิมจีวุน ภาพยนตร์เรื่องนี้เป็นบทบาทแสดงนำโดยชวาร์เซเน็กเกอร์ครั้งแรกนับตั้งแต่ยุค 2003 เรื่องคนเหล็ก 3 เช่นเดียวกับการผลิตอเมริกันคนแรกสำหรับผู้กำกับชาวเกาหลีใต้ คิมจีวุน
จรูญพันธ์ อิศรางกูร ณ อยุธยา
นายจรูญพันธ์ อิศรางกูร ณ อยุธยา เป็นองคมนตรี อดีตรัฐมนตรีว่าการกระทรวงการต่างประเทศ 2 สมัย สมัยที่ 1 ตั้งแต่ 17 พฤศจิกายน พ.ศ. 2514 ถึง 18 ธันวาคม พ.ศ. 2515 ในสมัยของจอมพลถนอม กิตติขจร สมัยที่ 2 ตั้งแต่ 16 ตุลาคม พ.ศ. 2516 ถึง 21 กุมภาพันธ์ พ.ศ. 2518 ในสมัยของนายสัญญา ธรรมศักดิ์ อดีตปลัดกระทรวงการต่างประเทศ ดำรงตำแหน่งวันที่ 12 กรกฎาคม พ.ศ. 2514
จรูญพันธ์ อิศรางกูร ณ อยุธยา เป็นบุตรของพระยาวิเศษฤๅชัย (หม่อมหลวงเจริญ อิศรางกูร บุตรหม่อมราชวงศ์สวาสดิ์ อิศรางกูร นัดดาพระวงศ์เธอ กรมหมื่นเทวานุรักษ์) กับเจ้ากาบคำ ณ เชียงใหม่ (ธิดาเจ้าหนานสมมนุษย์ ณ เชียงใหม่ ปนัดดาพระเจ้ากาวิละ) จบการศึกษาระดับชั้นมัธยมศึกษาจากโรงเรียนเบญจมราชรังสฤษฏิ์ ฉะเชิงเทรา และสมรสกับ ท่านผู้หญิง อรอวร อิศรางกูร ณ อยุธยา มีบุตรด้วยกันคือ จิรายุ อิศรางกูร ณ อยุธยา องคมนตรี
อุปดิศร์ ปาจรียางกูร
อุปดิศร์ ปาจรียางกูร อดีตรัฐมนตรีว่าการกระทรวงการต่างประเทศ ต่อจากพิชัย รัตตกุล ดำรงตำแหน่งตั้งแต่ 22 ตุลาคม พ.ศ. 2519 ถึง 11 กุมภาพันธ์ พ.ศ. 2523 ผู้ดำรงตำแหน่งคนต่อไปคือพลอากาศเอก สิทธิ เศวตศิลา ในสมัยของนายธานินทร์ กรัยวิเชียร และเป็นเอกอัครราชทูตแห่งราชอาณาจักรไทยประจำสมาพันธรัฐสวิส ต่อจากพลเอกชาติชาย ชุณหะวัณ ตั้งแต่ พ.ศ. 2515 ถึง พ.ศ. 2516 ผู้ดำรงตำแหน่งคนต่อไปคือพลตรี หม่อมราชวงศ์สังขดิศ ดิศกุล
อุปดิศร์ ปาจรียางกูร หรือ ดร.อุปดิศร์ ปาจรียางกูร เคยร่วมก่อตั้งพรรคการเมืองกับพลเอกเกรียงศักดิ์ ชมะนันทน์ ในปี พ.ศ. 2525 และได้รับตำแหน่งที่ปรึกษาพรรคชาติประชาธิปไตย
พระสารสาสน์ประพันธ์ (ชื้น จารุวัสตร์)
พระสารสาสน์ประพันธ์ (ชื้น จารุวัสตร์) เป็นรัฐมนตรีว่าการกระทรวงธรรมการในสมัยที่พลเอก พระยาพหลพลพยุหเสนา (พจน์ พหลโยธิน) เป็นนายกรัฐมนตรี เริ่มดำรงตำแหน่งตั้งแต่ 29 มีนาคม พ.ศ. 2476 จนกระทั่งพ้นจากตำแหน่งเมื่อ 1 สิงหาคม พ.ศ. 2478 และเป็นรัฐมนตรีว่าการกระทรวงเกษตราธิการ ในสมัยที่พลเอก พระยาพหลพลพยุหเสนา (พจน์ พหลโยธิน) เป็นนายกรัฐมนตรี เริ่มดำรงตำแหน่งตั้งแต่ 1 สิงหาคม พ.ศ. 2478 จนกระทั่งพ้นจากตำแหน่งเมื่อ 12 กุมภาพันธ์ พ.ศ. 2478
ธนภพ ลีรัตนขจร
ธนภพ ลีรัตนขจร มีชื่อเดิมว่า ณัฎฐ์นันธ์ ลีรัตนขจร และ พงศกร ลีรัตนขจร (14 กุมภาพันธ์ พ.ศ. 2537) ชื่อเล่น ต่อ เป็นนักแสดงชาวไทย มีผลงานที่เป็นที่รู้จักจากละครซีรีส์เรื่อง "ฮอร์โมน วัยว้าวุ่น"
ธนภพเกิดเมื่อวันที่ 14 กุมภาพันธ์ พ.ศ. 2537 เป็นบุตรคนเล็กจากทั้งหมดสามคน ในครอบครัวเชื้อสายจีน เป็นบุตรของชัชวาล และอารียา ลีรัตนขจร มีพี่ชายสองคน เขามีศักดิ์เป็นหลานอาของวิบูลย์ ลีรัตนขจร เข้าศึกษาที่โรงเรียนเซนต์ดอมินิกจนถึงชั้นมัธยมศึกษาปีที่ 4 และได้ย้ายไปศึกษาต่อที่โรงเรียนแอ๊ดเวนตีสเอกมัย จนสำเร็จการศึกษาระดับชั้นมัธยมศึกษาปีที่ 6 และระดับปริญญาตรีภาควิชาเทคโนโลยีการบรรจุและวัสดุ (ภาคพิเศษ) คณะอุตสาหกรรมเกษตร มหาวิทยาลัยเกษตรศาสตร์ สำเร็จการศึกษาเมื่อวันที่ 20 พฤศจิกายน พ.ศ. 2560
ธนภพเริ่มมีผลงานแสดงในมิวสิควิดีโอเพลง "ถึงเวลาฟัง" ของดา เอ็นโดรฟิน และ "คลับฟรายเดย์เดอะซีรีส์" ตอน "ครั้งหนึ่งในความทรงจำ ทำไปได้ยังไง" ซึ่งผลงานสองชิ้นนี้เป็นสิ่งที่ทำให้ทรงยศ สุขมากอนันต์ ตามหาตัวเพื่อไปแคสติ้งเป็นนักแสดงซีรีส์ "ฮอร์โมน วัยว้าวุ่น" จนมีชื่อเสียงจากบท "ไผ่"
ธนภพกล่าวถึงตนเองว่า "ผมเป็นผู้ชายเรียบ ๆ ที่ไม่เยอะ ธรรมดา ตรง ๆ อะไรก็ได้ ชอบความตรง [...] แต่ถ้าเจอคนไม่จริงใจ มีเล่ห์เหลี่ยม ผมคงเฟล ผมคงไม่ไปเล่ห์เหลี่ยมคืนเขา เราคงคุยได้ แต่เว้นระยะห่าง..." เขากล่าวว่าแต่เดิมเป็นคนใจร้อน นอกจากนี้ยังถูกตั้งฉายาต่าง ๆ เช่น "ไอ้ห้อย" หรือ "ไข่ห้อย" เพราะปากห้อย และ "เฮ้อแมน" เพราะชอบถอนหายใจ นอกจากภาษาไทยแล้ว เขายังฟังภาษาจีนพื้นถิ่นสำหรับสื่อสารในครอบครัวได้บ้าง ทั้งยังเรียนภาษาอังกฤษและจีนกลางเพิ่มเติม เขาชอบวาดรูป เล่นฟิตเนสบ้าง แต่ไม่ชอบเครือข่ายสังคมออนไลน์ กระทั่งวันที่ 13 กรกฎาคม พ.ศ. 2560 เขาตัดสินใจเปิดบัญชีอินสตราแกรม
เขานับถือศาสนาพุทธ แต่เดิมเขาถูกเพื่อนรังแกบ่อย จึงกลายเป็นเด็กเกเรเสียเอง และมีพฤติกรรมรุนแรงขึ้นในช่วงมัธยมศึกษาปีที่หนึ่ง แม้จะเป็นเด็กเกเรแต่ก็มีผลการเรียนที่น่าพึงใจ พ่อแม่จึงร้องขอให้ธนภพบวชสามเณรเพื่อปรับนิสัย ต่อมาเขาร่วมกันชกต่อยกับเพื่อนราว 40-50 คน จนเกือบถูกยิงในเหตุการณ์ครั้งนั้น รวมทั้งเคยเกิดอุบัติเหตุรถจักรยานยนต์พลิกคว่ำเข้าไปติดใต้ท้องรถยนต์ คราวนี้มีพระภิกษุรูปหนึ่งออกมาแนะนำว่าให้ไปบวชพระเสีย แต่เขาก็ปฏิเสธมาตลอด หลังจบมัธยมศึกษาปีที่หกจึงออกบวชพระที่วัดห้วยน้ำโจน จังหวัดพิจิตรด้วยตนเอง เขามักสวดมนต์ทุกเช้า-เย็น และทำกิจกรรมเนื่องในพุทธศาสนา เขาเคยกล่าวไว้ว่า "...วัยรุ่นสองสิ่งอย่าให้ขาดนะ หนึ่งเข้าวัด สองรักพ่อแม่บ้าง สองสิ่งนี้วัยรุ่นไม่มี..."
เขาคบหากับแขนภา ลาภเวโรจน์ ซึ่งเป็นพิธีกร ปัจจุบันทำงานเป็นพนักงานต้อนรับบนเครื่องบิน ทั้งสองคบหากันมานานเกือบ 10 ปี
ซาย ไฟต์ติง วิทย์สู้วิทย์ 2556
ซาย ไฟต์ติง วิทย์สู้วิทย์ เป็นรายการเกมโชว์ควิซโชว์เกี่ยวกับแนววิทยาศาสตร์ โดยออกอากาศครั้งแรกวันที่ 2 มกราคม 2556 ทางโมเดิร์นไนน์ ทีวี ผลิดโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) และ สถาบันส่งเสริมการสอนวิทยาศาสตร์และเทคโนโลยี (สสวท.) เวลา 20.30-21.30 น. โดยมีพิธีกรดำเนินรายการ ณัฐธีร์ โกศลพิศิษฐ์ ตั้งแต่วันพุธที่ 3 กรกฎาคม 2556 นี้ เป็นต้นไป เลื่อนเวลาออกอากาศเป็น 18.05 - 19.00 น.
การแข่งขันจะมีทั้งหมด 3 รอบ
การแข่งขันจะมีทั้งหมด 22 ครั้ง คือ 44 ทีม เพื่อคัดรอบเข้าไปสู่รอบต่อไป 22 ทีม ซึ่งการแข่งขันรอบแรกมีดังต่อไปนี้
การแข่งขันจะแบ่งออกเป็น 2 สาย สายละ 11 ทีม เพื่อหาผู้ชนะประจำสาย 1 ทีม เพื่อเข้าสู่รอบชิงชนะเลิศครึ่งปีแรก
ในรอบนี้ ได้ตัด QUIZ Game ออกไป และเพิ่มคะแนนกรรมการเป็น 30 คะแนนแทน
โรงเรียนที่ตกรอบทั้ง 20 ทีม จะได้รับทุนการศึกษา 5,000 บาท
รอบนี้จะนำผู้ชนะจากสาย A และ สาย B มาแข่งขันเพื่อหาแชมป์ประจำเทอม
รางวัลผู้ชนะเลิศประจำเทอม 1
การแข่งขันจะมีทั้งหมด 3 รอบ
การแข่งขันจะมีทั้งหมด 18 ครั้ง คือ 36 ทีม เพื่อคัดรอบเข้าไปสู่รอบต่อไป 18 ทีม ซึ่งการแข่งขันรอบแรกมีดังต่อไปนี้
รอบนี้จะนำผู้ชนะจากสาย A และ สาย B มาแข่งขันเพื่อหาแชมป์ประจำเทอม
รางวัลผู้ชนะเลิศประจำเทอม 2
ในรอบนี้ จะนำแชมป์และรองแชมป์ของทั้ง 2 เทอมมาแข่งขันในรอบชิงชนะเลิศระดับประเทศ 
รางวัลผู้ชนะเลิศระดับประเทศ
เรือพายในกีฬาแห่งชาติครั้งที่ 41 – เรือกรรเชียง หญิงคู่ 1000 เมตร
"เรือพาย"ในการแข่งขันกีฬาแห่งชาติ ครั้งที่ 41 เชียงใหม่เกมส์
เมซีเย 7
เมซีเย 7 () หรือ เอ็ม7 ได้กำหนดเป็นชื่อ เอ็นจีซี 6475 และบางครั้งก็เรียกว่า กระจุกดาวทอเลมี เป็นกระจุกดาวเปิดของดาวฤกษ์ที่ตั้งอยู่ในกลุ่มดาวแมงป่อง กระจุกดาวที่ตรวจพบได้อย่างง่ายดายด้วยตาเปล่า
เอ็ม7 ได้รับการรู้จักมาตั้งแต่สมัยโบราณ ถูกบันทึกครั้งแรกโดยนักดาราศาสตร์ชาวกรีกโรมันในศตวรรษที่ 1 ทอเลมี ซึ่งอธิบายว่าเป็นเนบิวลาใน ค.ศ. 130 ต่อมานักดาราศาสตร์ชาวอิตาลีจิโอวานนี บาติสตา โฮไดเออร์นา ได้ตั้งข้อสังเกตไว้ก่อนปี ค.ศ. 1654 และการนับ 30 ดาวในนั้น ต่อมาในปี ค.ศ. 1764 นักดาราศาสตร์ชาวฝรั่งเศสชาร์ล เมซีเย ได้จัดหมวดหมู่กระจุกดาวเป็นสมาชิกที่เจ็ดอยู่ในรายชื่อของวัตถุคล้ายดาวหาง
ดาวน์ทาวน์คอร์
ดาวน์ทาวน์คอร์ (, ; ; ) เป็นเขตวางผังเมืองขนาด 266 เฮกตาร์ในพื้นที่ตอนกลาง (Central Area) ของนครรัฐสิงคโปร์ และเป็นศูนย์กลางทางด้านเศรษฐกิจ การเงิน และประวัติศาสตร์ ดาวน์ทาวน์คอร์มักมีชื่อที่เรียกขานกันว่าเป็นเมืองหลวงแห่งสิงคโปร์ เพราะในเขตนี้ประกอบไปด้วยสำนักงานใหญ่และสำนักงานบริษ้ทจำนวนมากโดยเฉพาะอย่างยิ่งการเป็นที่ตั้งของตลาดหลักทรัพย์สิงคโปร์ อีกทั้งยังป็นที่ตั้งของสถาบันของรัฐหลายแห่ง เช่น อาคารรัฐสภา ศาลฎีกา
ประวัติศาสตร์สมัยใหม่ของสิงคโปร์เริ่มขึ้นในเขตนี้ เมื่อเซอร์ โทมัส สแตมฟอร์ด แรฟเฟิลส์ และตัวแทนบริษัทอินเดียตะวันออกของบริเตนได้ร่วมกันจัดการที่ดินบริเวณปากแม่น้ำสิงคโปร์เพื่อจัดตั้งท่าเรือปลอดภาษีขึ้นในภูมิภาคเอเชียตะวันออกเฉียงใต้ ทำให้มีเมืองบริเวณริมฝั่งของปากแม่น้ำเติบโตและขยายออกไปเรื่อย ๆ จนกลายเป็นดาวน์ทาวน์คอร์ในปัจจุบัน
ชื่อดาวน์ทาวน์คอร์นั้นยังคงไม่เป็นที่รู้จักโดยคนทั่วไป แต่มักใช้คำว่า "ย่านศูนย์กลางธุรกิจ" เป็นส่วนใหญ่ในการสนทนาแทนที่คำว่าดาวน์ทาวน์คอร์ แต่ในความเป็นจริงแล้วย่านศูนย์กลางธุรกิจของสิงคโปร์นั้นมีขนาดเล็กว่าและตั้งอยู่บริเวณทางด้านตะวันตกและตะวันตกเฉียงใต้ในตัวเขตดาวน์ทาวน์คอร์เอง ซึ่งประกอบด้วยเขตย่อยทั้งหมด 7 เขต คือ Anson, Cecil, Clifford Pier, Maxwell, Phillip, Raffles Place และ Tanjong Pagar อีกทั้งยังมีพื้นที่ย่านธุรกิจที่ขยายกว้างออกจากขอบเขตข้างต้นมีจำนวนมากขึ้นเรื่อยๆ จึงนิยมใช้คำว่าย่านศูนกลางธุรกิจเพื่ออ้างถึงภาคกลางของสิงคโปร์ทั้งหมด
มัลคอล์ม แมคโดเวลล์
มัลคอล์ม แมคโดเวลล์ () เกิดเมื่อวันที่ 13 มิถุนายน ค.ศ. 1943 เป็นนักแสดงชาวอังกฤษ
แมคโดเวลล์ เป็นที่รู้จักในภาพยนตร์เรื่อง "If..., O Lucky Man!, Caligula" และ "A Clockwork Orange" ซึ่งเขาได้รับการเสนอเข้าชิงรางวัลลูกโลกทองคำ ในตัวละคร Alex DeLarge ตั้งแต่นั้นมาความเก่งของเขาในฐานะนักแสดงได้นำไปสู่บทบาทในภาพยนตร์และซีรีส์โทรทัศน์ ภาพยนตร์ "The Employer, Tank Girl, Franklin & Bash, Star Trek Generations" ซีรีส์โทรทัศน์ "Our Friends in the North, Entourage ,Herose, Metalocalypse" การ์ตูนแอนิเมชั่น "Bolt"
เธียยะเกศ ไอยสุรางฆ์
เธียยะเกศ ไอยสุรางฆ์ (ชื่อเดิม : อังคณา สุระเรืองชัย) ชื่อเล่น ปุ๋ย เป็นนักร้อง นักแสดงชาวไทย เคยเป็นศิลปินวงมิสเตอร์ซิสเตอร์
เธียยะเกศ ไอยะสุรางฆ์ เดิมชื่อ อังคณา สุระเรืองชัย เกิดเมื่อวันที่ 26 สิงหาคม พ.ศ. 2531 เธอเป็นลูกครึ่งไทย-ฝรั่งเศสและจีน (ชื่อเล่น: ปุ๋ย) แต่สื่อและคนทั่วไปจดจำในชื่อ ปุ๋ย มิสเตอร์ซิสเตอร์ เข้าสู่วงการจากการถ่ายแบบนิตยสาร "Katch" ซึ่งเป็นนิตยสารวัยรุ่น ของสมเกียรติ อริยะชัยพาณิชย์ ซึ่งเป็นผู้บริหารของค่ายเพลงโดโจ ซิตี้ และ เบเกอรี่มิวสิค และถูกชักชวนให้เป็นศิลปินในภายหลัง ในขณะนั้นทำให้ปุ๋ย ได้เข้าร่วมเป็นนักร้องดูโอ้วง มิสเตอร์ซิสเตอร์ ร่วมกับ พรเพ็ชร์ วิริยะวงศ์ไพศาล (พิ้งค์) ซึ่งเป็นวงสุดท้ายของค่าย โดโจ ซิตี้ ก่อนจะปิดตัวลง
ผลงานแรกของวงมิสเตอร์ซิสเตอร์ วางแผงเมื่อ 21 กุมภาพันธ์ พ.ศ. 2545 ด้วยแนวเพลงสไตล์โดโจ ที่เน้นความสดใส ภายใต้การควบคุมอย่างละเอียดของโปรดิวเซอร์อย่าง สมเกียรติ อริยะชัยพาณิชย์ มีเพลงที่เป็นที่รู้จักอย่าง "อาม่าดุ" "วาเลนไทน์" และ "จริง"
ปุ๋ยมีผลงานเป็นละครเรื่องแรกคือละครเรื่อง น้ำพุ รับบทเป็น มดดำ (ออกอากาศทาง ช่อง 7) ในขณะที่มีอายุเพียง 11 ปี ภายกลังเธอหมดสัญญาจากการแเป็นนักร้อง ทางทีมงานอาร์เอสก็ติดต่อปุ๋ยให้มาเล่นละครและจับเซ็นสัญญาทันที ผลงานละครเรื่องแรกกับทางอาร์เอสและยังได้เป็นนางเอกอีกด้วย คือเรื่อง "รักเราไม่ไฮโซ" แสดงคู่กับ "โบกี้-จักรินทร์ ศิลป์ชัยกิจ"
ภายหลังหมดสัญญากับอาร์เอส ได้เซนต์สัญญาเป็นนักแสดงของทางช่อง 3 ปัจจุบันทำธุรกิจ ค่ายมวย ชื่อ สิงห์นวอาวุธ ,ร้านอาหาร Shabu House ตั้งอยู่ที่ถนนสิรินธร ซอย 7 และร้านเสื้อผ้า Layshop
1.ใครคือคนนั้น / ศิลปิน ไทรอัมพ์ส คิงดอม 
2.จินตนาการ / ศิลปิน มิสเตอร์ซิสเตอร์ 
3.ดอกไม้ / ศิลปิน วงนีซ 
4.อย่ายอมนะ / ศิลปิน วงเอช 
5. DON"MAKE ME CRY/ ศิลปิน ไทรอัมพ์ส คิงดอม 
6.JUST DON"STOP / ศิลปิน วงนีซ 
7.คิดถึงเธอ / ศิลปิน วงเอช 
8.อยากร็ / ศิลปิน มิสเตอร์ซิสเตอร์ 
9.อยากได้ / ศิลปิน ออย ช๊อกกิ้งพิ้งค์ 
10.ตอบแทน / ศิลปิน ไทรอัมพ์ส คิงดอม 
11.ข้อความ / ศิลปิน วงเอช 
12.ดาว / ศิลปิน คริสติน มารี นีเวล
1.เขิน / ศิลปิน ไทรอัมพ์ส คิงดอม 
2.ไม่รู้ / ศิลปิน วงเอช 
3.เศษส่วน / ศิลปิน คริสติน มารี นีเวล 
4.ปลอดภัย / ศิลปิน นีซ 
5.ล่ำบึก / ศิลปิน ไทรอัมพ์ส คิงดอม 
6.KISS / ศิลปิน คริสติน มารี นีเวล 
7.ผ้าเช็ดหน้า / ศิลปิน ไทรอัมพ์ส คิงดอม 
8.โอม / ศิลปิน วงเอช 
9.ลายมือไม่สวย / ศิลปิน นีซ 
10.อาม่าดุ / ศิลปิน มิสเตอร์ซิสเตอร์ 
11.คืนนี้ขอหอม / ศิลปิน ไทรอัมพ์ส คิงดอม 
12.BYE / ศิลปิน คริสติน มารี นีเวล
"Made In Dojo City 1" คืออีกหนึ่งอัลบั้มรวมเพลงจากสาว ๆ ค่ายโดโจ ซิตี้ แต่ในอัลบั้มนี้ทุกเพลงจะมาในรูปแบบของอะคูสติก น่าฟังไปอีกแบบ หลายเพลงฮิตจากหลายศิลปินในค่ายถูกรวมไว้ในอัลบั้มของพวกเธอ อาทิ "อยากอยู่อย่างนี้ไปนาน ๆ " ของProject H ,"ไม่ชอบ ไม่ชอบ","ไปพัก" ของNiece และ "อยากบอกกับเธอว่ารักเธอ" ของออย
"Made In Dojo City 2 Dojo Acoustic" คืออีกหนึ่งอัลบั้มรวมเพลงจากสาว ๆ ค่ายโดโจ ซิตี้เหมือนกับ "Made In Dojo City 1" แต่ในอัลบั้มนี้ทุกเพลงจะมาในรูปแบบของอะคูสติก น่าฟังไปอีกแบบ หลายเพลงฮิตจากหลายศิลปินในค่ายถูกรวมไว้ในอัลบั้มของพวกเธอ อาทิ "ไม่รู้" ของProject H ,"บีบมือ"ของNiece ,"กันและกัน" ของTK และ "อยากได้" ของออย
ซัมเมอร์สแลม (1988)
ซัมเมอร์สแลม (1988) () เป็นรายการเพย์-เพอร์-วิว มวยปล้ำอาชีพของเวิลด์ไวด์เรสต์ลิงเฟดดิเรชั่น ที่จัดหลังศึกใหญ่ เรสเซิลเมเนีย ครั้งที่ 4 จัดเมื่อวันที่ 29 สิงหาคม ค.ศ. 1988 ณ สนาม เมดิสันสแควร์การ์เดน ในเมืองนครนิวยอร์ก, รัฐนิวยอร์ก ,สหรัฐอเมริกา เป็นรายการเพย์-เพอร์-วิวที่จักขึ้นเพื่อแข่งขันกับสมาคมคู่แข่งของเวิลด์แชมเปี้ยนชิพเรสต์ลิง (ชื่อเดิม จิมคร็อกเก็ตโปรโมชันส์) และเป็นรายการแรกที่จัดโดย WWF ตามด้วยเรสเซิลเมเนีย ,รอยัลรัมเบิล และเซอร์ไวเวอร์ ซีรีส์
ซัมเมอร์สแลม (1989)
ซัมเมอร์สแลม (1989) () เป็นรายการเพย์-เพอร์-วิว มวยปล้ำอาชีพของเวิลด์ไวด์เรสต์ลิงเฟดดิเรชั่น ที่จัดหลังศึกใหญ่ เรสเซิลเมเนีย ครั้งที่ 5 จัดเมื่อวันที่ 28 สิงหาคม ค.ศ. 1989 ณ สนาม Meadowlands Arena ในเมืองEast Rutherford, New Jersey ,สหรัฐอเมริกา
ซัมเมอร์สแลม (1990)
ซัมเมอร์สแลม (1990) () เป็นรายการเพย์-เพอร์-วิว มวยปล้ำอาชีพของเวิลด์ไวด์เรสต์ลิงเฟดดิเรชั่น ที่จัดหลังศึกใหญ่ เรสเซิลเมเนีย ครั้งที่ 6 จัดเมื่อวันที่ 27 สิงหาคม ค.ศ. 1990 ณ สนาม The Spectrum ในเมืองฟิลาเดลเฟีย, รัฐเพนซิลเวเนีย ,สหรัฐอเมริกา
ซัมเมอร์สแลม (1991)
ซัมเมอร์สแลม (1991) () เป็นรายการเพย์-เพอร์-วิว มวยปล้ำอาชีพของเวิลด์ไวด์เรสต์ลิงเฟดดิเรชั่น ที่จัดหลังศึกใหญ่ เรสเซิลเมเนีย ครั้งที่ 7 จัดเมื่อวันที่ 26 สิงหาคม ค.ศ. 1991 ณ สนาม เมดิสันสแควร์การ์เดน ในเมืองนครนิวยอร์ก, รัฐนิวยอร์ก ,สหรัฐอเมริกา
พรเพ็ชร ธรรมะรัตน์ธนดี
พรเพ็ชร ธรรมะรัตน์ธนดี ชื่อเล่น พิ้งค์ เกิดเมื่อวันที่ 1 กันยายน พ.ศ. 2531 เป็นศิลปินวงมิสเตอร์ซิสเตอร์ โด่งดังจากเพลง "อาม่าดุ"
พรเพ็ชร ธรรมะรัตน์ธนดี (สกุลเดิม วิริยะวงศ์ไพศาล) เกิดในประเทศไทยเมื่อวันที่ 1 กันยายน พ.ศ. 2531 เธอเป็นลูกครึ่งไทย-จีน มีชื่อเล่นว่า พิ้งค์ แต่สือและแฟนเพลงจะจดจำเธอในชื่อ พิ้งค์ มิสเตอร์ซิสเตอร์ เธอเข้าวงการจากการแนะนำของ สมเกียรติ อริยะชัยพาณิชย์ ซึ่งชักชวนให้เธอเป็นศิลปินในค่าย โดโจ ซิตี้ ในขณะนั้นมีศิลปินอยู่ในค่ายนั้นหลายวง เช่น ไทรอัมพ์ส คิงดอม, วงเอช, วงนีซ และ ออย ช็อคกิ้งพิ้งค์ ในขณะนั้นทำให้พิ้งค์ ได้เข้าร่วมเป็นนักร้องนำของวง โดยมีสมาชิกอีกหนึ่งคน คือ อังคณา สุระเรืองชัย (ปุ๋ย) และได้ทำผลงานเพลงโดยใช้ชื่อวงดนตรีว่า มิสเตอร์ซิสเตอร์ โดยออกผลงานเพลงทั้งหมด 1 อัลบั้มเต็ม และ 2 อัลบั้มพิเศษ
ผลงานแรกของวงมิสเตอร์ซิสเตอร์ วางแผงเมื่อ 21 กุมภาพันธ์ พ.ศ. 2545 ด้วยแนวเพลงสไตล์โดโจ ที่เน้นความสดใส ภายใต้การควบคุมอย่างละเอียดของโปรดิวเซอร์อย่าง สมเกียรติ อริยะชัยพาณิชย์ มีเพลงที่เป็นที่รู้จักอย่าง "อาม่าดุ" "วาเลนไทน์" และ "จริง"
ในปี 2556 พิ้งค์ได้ขึ้นคอนเสิร์ตที่รวบรวมศิลปินค่ายเบเกอรี่มิวสิค และค่ายโดโจ ซิตี้ อาทิศิลปินค่ายโดโจ โบ สุรัตนาวี สุวิพร (โบ ทีเค), นีซ, เอช, ออย ช็อคกิ้งพิ้งค์ และอีกมากมาย ชื่อคอนเสิร์ตว่า "BMW Millennium Auto Presents P.O.P Party of The Bakerian" และกำลังจะมีคอนเสิร์ตอีกครั้งกับ "Boyd Ko Family Christmas Together" ในวันเสาร์ที่ 28 ธันวาคม พ.ศ. 2556
ในด้านการทำงาน พิ้งค์ได้เริ่มทำงานอย่างจริงจังอยู่ที่ "โรงแรมสยาม เคมปินสกี้" ก่อนที่จะมาทำงานเป็นแอร์สายการบิน "Singapore Airlines (สายการบินสิงคโปร์)"
1.ใครคือคนนั้น / ศิลปิน ไทรอัมพ์ส คิงดอม 
2.จินตนาการ / ศิลปิน มิสเตอร์ซิสเตอร์ 
3.ดอกไม้ / ศิลปิน วงนีซ 
4.อย่ายอมนะ / ศิลปิน วงเอช 
5. DON"MAKE ME CRY/ ศิลปิน ไทรอัมพ์ส คิงดอม 
6.JUST DON"STOP / ศิลปิน วงนีซ 
7.คิดถึงเธอ / ศิลปิน วงเอช 
8.อยากร็ / ศิลปิน มิสเตอร์ซิสเตอร์ 
9.อยากได้ / ศิลปิน ออย ช๊อกกิ้งพิ้งค์ 
10.ตอบแทน / ศิลปิน ไทรอัมพ์ส คิงดอม 
11.ข้อความ / ศิลปิน วงเอช 
12.ดาว / ศิลปิน คริสติน มารี นีเวล
1.เขิน / ศิลปิน ไทรอัมพ์ส คิงดอม 
2.ไม่รู้ / ศิลปิน วงเอช 
3.เศษส่วน / ศิลปิน คริสติน มารี นีเวล 
4.ปลอดภัย / ศิลปิน นีซ 
5.ล่ำบึก / ศิลปิน ไทรอัมพ์ส คิงดอม 
6.KISS / ศิลปิน คริสติน มารี นีเวล 
7.ผ้าเช็ดหน้า / ศิลปิน ไทรอัมพ์ส คิงดอม 
8.โอม / ศิลปิน วงเอช 
9.ลายมือไม่สวย / ศิลปิน นีซ 
10.อาม่าดุ / ศิลปิน มิสเตอร์ซิสเตอร์ 
11.คืนนี้ขอหอม / ศิลปิน ไทรอัมพ์ส คิงดอม 
12.BYE / ศิลปิน คริสติน มารี นีเวล
"Made In Dojo City 1" คืออีกหนึ่งอัลบั้มรวมเพลงจากสาว ๆ ค่ายโดโจ ซิตี้ แต่ในอัลบั้มนี้ทุกเพลงจะมาในรูปแบบของอะคูสติก น่าฟังไปอีกแบบ หลายเพลงฮิตจากหลายศิลปินในค่ายถูกรวมไว้ในอัลบั้มของพวกเธอ อาทิ "อยากอยู่อย่างนี้ไปนาน ๆ " ของProject H ,"ไม่ชอบ ไม่ชอบ","ไปพัก" ของNiece และ "อยากบอกกับเธอว่ารักเธอ" ของออย
"Made In Dojo City 2 Dojo Acoustic" คืออีกหนึ่งอัลบั้มรวมเพลงจากสาว ๆ ค่ายโดโจ ซิตี้เหมือนกับ "Made In Dojo City 1" แต่ในอัลบั้มนี้ทุกเพลงจะมาในรูปแบบของอะคูสติก น่าฟังไปอีกแบบ หลายเพลงฮิตจากหลายศิลปินในค่ายถูกรวมไว้ในอัลบั้มของพวกเธอ อาทิ "ไม่รู้" ของProject H ,"บีบมือ"ของNiece ,"กันและกัน" ของTK และ "อยากได้" ของออย
ซัมเมอร์สแลม (1992)
ซัมเมอร์สแลม (1992) () เป็นรายการเพย์-เพอร์-วิว มวยปล้ำอาชีพของเวิลด์ไวด์เรสต์ลิงเฟดดิเรชั่น ที่จัดหลังศึกใหญ่ เรสเซิลเมเนีย ครั้งที่ 8 จัดเมื่อวันที่ 26 สิงหาคม ค.ศ. 1992 ณ สนาม เวมบ์ลี้ สแทดซึม ในเมืองลอนดอน, ประเทศอังกฤษ
ซัมเมอร์สแลม (1993)
ซัมเมอร์สแลม (1993) () เป็นรายการเพย์-เพอร์-วิว มวยปล้ำอาชีพของเวิลด์ไวด์เรสต์ลิงเฟดดิเรชั่น ที่จัดหลังศึกใหญ่ คิงออฟเดอะริง (1993) จัดเมื่อวันที่ 30 สิงหาคม ค.ศ. 1993 ณ สนาม เดอะ พาเรด ออฟ อูเบริน ฮิลล์ส ในเมืองอูเบริน ฮิลล์ส, รัฐมิชิแกน
ซัมเมอร์สแลม (1994)
ซัมเมอร์สแลม (1994) () เป็นรายการเพย์-เพอร์-วิว มวยปล้ำอาชีพของเวิลด์ไวด์เรสต์ลิงเฟดดิเรชั่น ที่จัดหลังศึกใหญ่ คิงออฟเดอะริง (1994) จัดเมื่อวันที่ 29 สิงหาคม ค.ศ. 1994 ณ สนาม ยูนิเตด เซ็นเตอร์ ในเมืองชิคาโก, รัฐอิลลินอยส์
โรสแมรี่ คาฮันดิง
โรสแมรี่ คาฮันดิง () ชื่อเล่น โรส เกิดเมื่อวันที่ 17 กันยายน พ.ศ. 2519 เป็นศิลปินชาวไทย เจ้าของเพลงฮิต "ให้ทำอย่างไร"
โรสแมรี่ คาฮันดิง มีชื่อเล่นว่า โรส แต่สือและแฟนเพลงจดจำเธอในชื่อ โรสแมรี่ เธอเป็นลูกครึ่งไทย-ฟิลิปปินส์ (บิดาเป็นคนฟิลิปปินส์ ส่วนมารดาเป็นคนไทย) เธอมีน้องชาย 1 คน เธอเป็นบุตรสาวคนแรก บิดาของโรสเป็นนักดนตรี โรสจึงชอบการร้องเพลงและเล่นดนตรี เครื่องดนตรีชิ้นแรกที่โรสได้เล่นคือ กีตาร์
เธอเข้าสู่วงการด้วยการออดิชั่นทางค่ายเพลงคีตา เรคคอร์ดส เพื่อเป็นหนึ่งในศิลปินวง ที-สเกิ๊ต ในขณะนั้นก็มี ทาทา ยัง ประกวดด้วย แต่เธอไม่ได้เป็นหนึ่งในศิลปินวงนั้น จากนั้นก็มีแมวมองมาติดต่อให้เล่นโฆษณา โอเลย์ และได้แสดงมิวสิควีดีโอเพลง "หลอกเด็ก" ของ ยุ้ย ปัทมวรรณ เค้ามูลคดี ตอนอายุ 13 ปี และเธอยังเคยแสดงละครเรื่อง "แม่เลี้ยงต่างดาว" ทางช่อง 3 เมื่อปี 2537 หลังจากนั้นโรสก็ได้ไปเทสเสียง ในขณะนั้นทำให้เธอได้เป็นศิลปินในสังกัดแลมด้าทรี จัดจำหน่ายโดย ONPA ใช้ชื่อชุดว่า "ROSEMARIE (โรสแมรี่)" เปิดตัวด้วยเพลง "ให้ทำอย่างไร" ในขณะที่เพลงถูกปล่อยในฮอตเวฟ หรือคลื่นวิทยุต่างๆ จึงทำให้เพลงฮิตติดชาร์ตอันดับ 1 และทำให้โรสเป็นที่รู้จักกันในฐานะนักร้องหน้าใหม่
ต่อมาโรสแมรี่ได้มีอัลบั้มพิเศษร่วมกับนักร้องชื่อดัง เช่น พีรสันติ จวบสมัย สบชัย ไกรยูรเสน ฯลฯ กับค่าย XL Music Entertainment ชื่ออัลบั้มว่า "บทเพลงจากหัวใจ Love 1997" โรสแมรี่ได้ขับร้องเพลง "ใจเป็นของเธอ" ซึ่งเพลงนี้ก็ฮิตติดชาร์ตเช่นกัน
ต่อมาโรสแมรี่ได้ย้ายสังกัดไป จีเอ็มเอ็ม แกรมมี่ มีอัลบั้ม 1 ชุด ชื่อชุดว่า "Merry Rose" มีเพลงดังคือ เปล่ามีน้ำตา
ในปีพ.ศ. 2558 โรสแมรี่ ได้กลับมาอีกครั้ง เธอได้ขึ้นคอนเสิร์ต "90's Concert First Album กำเนิดอินดี้ รุ่นพี่ออกเทป" เมื่อวันที่ 10 ตุลาคม พ.ศ. 2558 ร่วมกับ โมเดิร์นด็อก, ป้าง นครินทร์, P.O.P, Friday, Ford & friends, สุกัญญา มิเกล, อัยย์ พรรณี, บานาน่า โบ๊ท, The Must, จุ๊บ วุฒินันต์, อู๋ ธรรพ์ณธร เป็นต้น โดยเธอกลับมาหลังจากที่ห่างหายจากวงการเพลงไปถึง 15 ปี
ด้านชีวิตส่วนตัว เธอเป็นซิงเกิ้ลมัม โดยมีบุตรชาย 1 คน คือ "น้องดาวเหนือ"
ปัจจุบันโรสแมรี่ผันตัวเองด้วยการลงทุนทำอาชีพเสริมด้วยการขายเครป ใช้ชื่อว่า ร้านเครปดาวเหนือ ,
โรสแมรี่จบการศึกษาระดับประถมศึกษาที่โรงเรียนสาธรวิทยา ต่อระดับมัธยมศึกษาที่โรงเรียนพระแม่มารี และเคยศึกษาระดับปริญญาตรีที่ มหาวิทยาลัยกรุงเทพ แต่ไม่จบการศึกษา
ซัมเมอร์สแลม (1996)
ซัมเมอร์สแลม (1996) () เป็นรายการเพย์-เพอร์-วิว มวยปล้ำอาชีพของเวิลด์ไวด์เรสต์ลิงเฟดดิเรชั่น ที่จัดหลังศึกใหญ่ จัดเมื่อวันที่ 18 สิงหาคม ค.ศ. 1996 ณ สนาม กันด์อารีนา ในเมืองคลีฟแลนด์, รัฐโอไฮโอ
ซัมเมอร์สแลม (1997)
ซัมเมอร์สแลม (1997) () เป็นรายการเพย์-เพอร์-วิว มวยปล้ำอาชีพของเวิลด์ไวด์เรสต์ลิงเฟดดิเรชั่น ที่จัดหลังศึกใหญ่ จัดเมื่อวันที่ 3 สิงหาคม ค.ศ. 1997 ณ สนาม Continental Airlines Arena ในเมืองEast Rutherford, New Jersey
ซัมเมอร์สแลม (1998)
ซัมเมอร์สแลม (1998) () เป็นรายการเพย์-เพอร์-วิว มวยปล้ำอาชีพของเวิลด์ไวด์เรสต์ลิงเฟดดิเรชั่น ที่จัดหลังศึกใหญ่ จัดเมื่อวันที่ 30 สิงหาคม ค.ศ. 1998 ณ สนามเมดิสันสแควร์การ์เดน ในเมืองนครนิวยอร์ก, รัฐนิวยอร์ก
เรือพายในกีฬาแห่งชาติครั้งที่ 41 – เรือยาว 5 ฝีพาย ทีมชาย 1000 เมตร
"เรือพาย"ในการแข่งขันกีฬาแห่งชาติ ครั้งที่ 41 เชียงใหม่เกมส์
ซัมเมอร์สแลม (1999)
ซัมเมอร์สแลม (1999) () เป็นรายการเพย์-เพอร์-วิว มวยปล้ำอาชีพของเวิลด์ไวด์เรสต์ลิงเฟดดิเรชั่น ที่จัดหลังศึกใหญ่ฟูลลี่โหลด (1999) จัดเมื่อวันที่ 22 สิงหาคม ค.ศ. 1999 ณ สนามทาร์เก็ต เซ็นเตอร์ ในเมืองมินนีแอโพลิส, รัฐมินนิโซตา
โอเยร์ โอลาซาบัล
โอเยร์ โอลาซาบัล ปาเรเดส () เกิดเมื่อวันที่ 14 กันยายน พ.ศ. 2532 เป็นนักฟุตบอลชาวสเปน ตำแหน่งผู้รักษาประตู ปัจจุบันลงเล่นให้กับเลบันเต ในลาลีกา
พระเจ้าวิลเลิมที่ 2 แห่งเนเธอร์แลนด์
พระเจ้าวิลเลิมที่ 2 แห่งเนเธอร์แลนด์ (; 6 ธันวาคม พ.ศ. 2335 - 17 มีนาคม พ.ศ. 2392) เป็นพระมหากษัตริย์เนเธอร์แลนด์ แกรนด์ดยุกลักเซมเบิร์ก ดยุกแห่งลิมบืร์ค ตั้งแต่ 7 ตุลาคม พ.ศ. 2383 จนกระทั่งสวรรคตเมื่อ 17 มีนาคม พ.ศ. 2392
พระเจ้าวิลเลิมที่ 2 แห่งเนเธอร์แลนด์ เสด็จพระราชสมภพเมื่อวันที่ 6 ธันวาคม พ.ศ. 2335 ทรงเป็นพระราชโอรสในพระเจ้าวิลเลิมที่ 1 แห่งเนเธอร์แลนด์ กับสมเด็จพระราชินีวิลเฮ็ลมีเนอแห่งปรัสเซีย
ในปี พ.ศ. 2357 พระเจ้าวิลเลิมที่ 2 ได้ทรงหมั้นกับเจ้าหญิงชาร์ลอตต์แห่งเวลส์ พระธิดาพระองค์เดียวในพระเจ้าจอร์จที่ 4 แห่งสหราชอาณาจักรกับสมเด็จพระราชินีแคโรไลน์แห่งสหราชอาณาจักร แต่การหมั้นต้องถูกยกเลิดเนื่องจากพระราชมารดาของเจ้าหญิงชาร์ลอตต์ไม่ต้องการให้เจ้าหญิงเสด็จไปเนเธอร์แลนด์ ต่อมาเมื่อ 21 กุมภาพันธ์ พ.ศ. 2359 ที่พระราชวังฤดูหนาวในเซนต์ปีเตอร์เบิร์ก พระเจ้าวิลเลิมที่ 2 ได้อภิเษกสมรสกับแกรนด์ดัชเชสอันนา ปัฟลอฟนาแห่งรัสเซีย พระขนิษฐาพระองค์เล็กในซาร์อะเลคซันดร์ที่ 1 แห่งรัสเซีย การอภิเษกสมรสทำให้เกิดความสัมพันธ์อันดีระหว่างรัสเซียกับเนเธอร์แลนด์
มาร์ติน มอนโตยา
มาร์ติน มอนโตยา ตอร์รัลโบ (; เกิดเมื่อวันที่ 14 เมษายน พ.ศ. 2534) เป็นนักฟุตบอลชาวสเปน ปัจจุบันเล่นในตำแหน่งแบ็กขวาให้กับไบรตันแอนด์โฮฟอัลเบียน
สงครามช้างเผือก
สงครามช้างเผือก เป็นสงครามก่อนการเสียกรุงศรีอยุธยาครั้งที่หนึ่ง สงครามมีสาเหตุมาจาก ในปีพ.ศ. 2106 พระเจ้าบุเรงนอง ทรงส่งเครื่องราชบรรณาการมาถวายสมเด็จพระมหาจักรพรรดิเพื่อทูลขอ ช้างเผือก 2 เชือก เนื่องจากกรุงศรีอยุธยาในขณะนั้นมีช้างเผือกอยู่ทั้งหมด 7 เชือก ฝ่ายขุนนางจึงมีความเห็นเป็นสองฝ่าย ฝ่ายหนึ่งต้องการให้ส่งช้างเผือกไปถวายแก่พระเจ้าบุเรงนองเพื่อหลีกเลี่ยงสงคราม ส่วนอีกฝ่าย อันได้แก่พระราเมศวร พระยาจักรี พระสุนทรสงครามไม่เห็นด้วยกับการส่งช้างเผือกไป เนื่องจากจะเป็นการอ่อนข้อให้หงสาวดี
ในที่สุดสมเด็จพระมหาจักรพรรดิก็ทรงมีพระบรมราชโองการไม่ประทานช้างเผือก แล้วมีพระราชสาสน์ตอบกลับไปดังนี้
""ช้างเผือกย่อมเกิดสำหรับบุญบารมีของพระเจ้าแผ่นดินผู้เป็นเจ้าของ เมื่อพระเจ้าหงสาวดีได้บำเพ็ญธรรมให้ไพบูรณ์คงจะได้ช้างเผือกมาสู่บารมีเป็นมั่นคงอย่าได้ทรงวิตกเลย""
และรับสั่งให้เตรียมไพร่พลพร้อมรับศึกอย่างเข้มแข็ง ทางฝ่ายพระเจ้าบุเรงนองได้ยกทัพรวมพลที่เมืองเมาะตะมะ จัดทัพใหญ่ออก เป็น 5 ทัพ มีเจ้าเมืองเชียงใหม่ควบคุมกองเรือเสบียง ล่องลงมาถึงเมืองตาก รวมไพล่พลเป็นจำนวนประมาณ 500,000 คน ส่วนทางอยุธยาได้เตรียมพลพร้อมรบและเรือรบจำนวนมาก เพื่อป้องกันการโจมตีจากทัพหลวงของหงสาวดีทางด่านเจดีย์สามองค์ แต่เหตุการณ์ไม่เป็นดังที่คาดไว้ กองทัพพม่ากลับยกทัพมาทางด่านแม่ละเมา และเข้าตีกำแพงเพชรจนชนะ แล้วแยกทัพไปตีสุโขทัย เนื่องด้วยทางสุโขทัยมีกำลังน้อยกว่ามากแต่ก็สู้รบอย่างเต็มความสามารถ แต่ท้ายที่สุดก็ถูกพม่ายึดเมืองได้สำเร็จ จากนั้นพม่าจึงล้อมเมืองพิษณุโลก พระมหาธรรมราชาก็ต่อสู้เป็นสามารถเช่นกัน แต่เกิดไข้ทรพิษขึ้นในเมืองและเสบียงอาหารก็หมดจึงยอมจำนน หลังจากที่พม่าได้หัวเมืองฝ่ายเหนือแล้วจึงบังคับให้พระมหาธรรมราชาและเจ้าเมืองถือน้ำกระทำสัตย์ให้อยู่ใต้บังคับของพม่า พร้อมทั้งสั่งให้ยกทัพตามลงมาเพื่อตีกรุงศรีอยุธยาด้วย
ในเวลาต่อมา กองทัพพม่าก็ยกมาประชิดเขตเมืองใก้ลทุ่งลุมพลีพระมหาจักรพรรดิทรงให้กองทัพบก กองทัพเรือ ระดมยิงใส่พม่าเป็นสามารถ แต่สู่ไม่ได้จึงถอย ทางพม่าจึงยึดได้ป้อมพระยาจักรี (ทุ่งลุมพลี) ป้อมจำปา ป้อมพระยามหาเสนา (ทุ่งหันตรา) แล้วล้อมกรุงศรีอยุธยาอยู่นาน พระมหาจักรพรรดิทรงเห็นว่าพม่ามีกำลังมาก การที่จะออกไปรบเพื่อเอาชัยคงจะยากนัก จึงทรงสั่งให้เรือรบนำปืนใหญ่ล่องไปยิงทหารพม่าเป็นการถ่วงเวลาให้ เสบียงอาหารหมดหรือเข้าฤดูน้ำหลากพม่าคงจะถอยไปเอง แต่พม่าได้เตรียมเรือรบ และปืนใหญ่มาจำนวนมากยิงใส่เรือรบไทยพังเสียหายหมด แล้วตั้งปืนใหญ่ยิงเข้ามา ในพระนครทุกวัน ถูกชาวบ้านล้มตาย บ้านเรือน วัด เสียหายมาก ทางพระเจ้าบุเรงนองจึงมีพระราชสาสน์มาว่า จะรบต่อไปหรือยอมเป็นไมตรี เนื่องด้วยทางไทยเสียเปรียบมาก พระมหาจักรพรรดิจึงทรงยอมเป็นไมตรี ทำให้ฝ่ายไทยต้องเสียช้างเผือกจาก 2 เชือก เป็น 4 เชือก และทุกปีต้องส่งช้างให้ 30 เชือก พร้อมเงิน 300 ชั่ง จับตัวพระยาจักรี พระราเมศวร และ พระสมุทรสงคราม ไปเป็นตัวประกัน นอกจากนี้ยังจะขอเก็บภาษีอากรจากเมืองมะริดที่ขึ้นกับไทยอีกด้วย ขณะนั้นสมเด็จพระนเรศวรทรงพระชมมายุได้ 9 พรรษาถูกนำเสด็จไปประทับที่กรุงหงสาวดีเพื่อเป็นองค์ประกันด้วย
ชานน มกรมณี
ชานน มกรมณี เกิดวันที่ 22 กันยายน พ.ศ. 2539 เป็นนักแสดงเด็กชาวไทย การศึกษาที่โรงเรียนนานาชาติเอกมัย (EIS) เคยฝากผลงานเรื่อง คุณพ่อรับจ้าง รับบทเป็น หมูหยอง (7 ขวบ)
วทัญญู จิตติเสถียรพร
วทัญญู จิตติเสถียรพร หรือ โฟนลิ้ง เคพีเอ็น เป็นนักร้องชาวไทย ที่มีชื่อเสียงจากการเป็นผู้เข้าแข่งขันบนเวที KPN Award ครั้งที่ 21 และได้รับรางวัลนักร้องยอดเยี่ยมแห่งประเทศไทย
ก่อนหน้านี้เขาได้ไปประกวดบนเวที ทรู อะคาเดมี่ แฟนเทเชีย ซีซั่นที่ 7 ผ่านเข้ารอบ Final Audition และ ทรู อะคาเดมี่ แฟนเทเชีย ซีซั่นที่ 8 ผ่านเข้ารอบ audition 50 คน เท่านั้น
วทัญญู จิตติเสถียรพร เกิดเมื่อวันที่ 9 พฤศจิกายน พ.ศ. 2534 ที่จังหวัดนนทบุรี จบการศึกษาชั้นมัธยมศึกษาจากโรงเรียนเลิศหล้า ปัจจุบันกำลังศึกษาระดับปริญญาตรี คณะศิลปศาสตร์ สาขาดนตรีปฏิบัติ (ดนตรีตะวันตก) (Performance) วิทยาลัยดุริยางคศิลป์ มหาวิทยาลัยมหิดล
โฟนลิ้งได้เข้ามาประกวดรายการ เคพีเอ็น อวอร์ด ครั้งที่ 21 เป็นตัวแทนภาคกลาง ได้รับหมายเลขรหัส KPN6
โฟนลิ้งได้รับรางวัลนักร้องยอดเยี่ยมแห่งประเทศไทย จากรายการ เคพีเอ็น อวอร์ด ครั้งที่ 21
ซัมเมอร์สแลม (2000)
ซัมเมอร์สแลม (2000) () เป็นรายการเพย์-เพอร์-วิว มวยปล้ำอาชีพของเวิลด์ไวด์เรสต์ลิงเฟดดิเรชั่น ที่จัดหลังศึกใหญ่ฟูลลี่โหลด (2000) จัดเมื่อวันที่ 27 สิงหาคม ค.ศ. 2000 ณ สนามRaleigh Entertainment and Sports Arena ในเมืองRaleigh, North Carolina
รูแบ
รูแบ (, ) เป็นเทศบาลในจังหวัดนอร์ ทางตอนเหนือของประเทศฝรั่งเศส ตั้งอยู่ระหว่างเมืองลีลกับตูร์กวง เป็นศูนย์กลางอุตสาหกรรมสิ่งทอของประเทศ ผลิตยางและพลาสติก เยอรมนีได้เข้ายึดครองในสงครามโลกครั้งที่หนึ่งและครั้งที่สอง
รูแบเป็นเมืองที่มีความหลากหลายทางชาติพันธุ์และวัฒนธรรม
ตูร์กวง
ตูร์กวง () เป็นเมืองทางตอนเหนือของประเทศฝรั่งเศส เป็นเทศบาลในจังหวัดนอร์ ตูร์กวงตั้งอยู่ใกล้เมืองลีลและรูเบ และชายแดนประเทศเบลเยียม
กาฆอน
กาฆอน () เป็นเครื่องดนตรีประกอบจังหวะรูปร่างคล้ายกล่อง มีที่มาจากประเทศเปรู วิธีการเล่นคือ ใช้มือตบตรงด้านหน้า (โดยทั่วไปทำจากไม้อัดบาง ๆ) กาคอนเป็นที่นิยมในหมู่นักดนตรีชาวแอฟโฟร-เปรู ตั้งแต่ปลายศตวรรษที่ 18 เป็นไปได้ว่ามีการพัฒนาบริเวณชายฝั่งของเปรู ในระหว่างต้นศตวรรษที่ 19 หรือก่อนหน้านั้น เครื่องดนตรีชนิดนี้ได้รับความนิยมสูงสุดในช่วงปี ค.ศ. 1850 และในปลายศตวรรษที่ 19 ผู้เล่นเครื่องดนตรีนี้ได้ทดลองผสมผสานแผ่นกระดานเข้ากับตัวกาคอน ทำให้เกิดการสั่นของเสียงรูปแบบใหม่
เอ็มไทยท็อปทอล์กอะเบาต์ 2013
รางวัลสำหรับคนโด่งดังมีชื่อเสียง ทางอินเตอร์เน็ท โดยอ้างอิงคะแนนจากจำนวนกระทู้ คอมเม้นท์ การส่งต่อ เกี่ยวกับ ละคร ภาพยนตร์ ตัวละคร ศิลปิน โดยให้รางวัลละสามบุคคล ยกเว้นรางวัลพิเศษ ที่จะมีผู้รับรางวัลเพียงคนเดียว ในแต่ละปีจะให้รางวัลพิเศษไม่เหมือนกันแต่ตามกระแสความนิยมในปีนั้นๆ ซึ่งรางวัลพิเศษจะอ้างอิงกระแสจาก Facebook Twitter Google ด้วย
สำหรับ MThai Top Talk-about 2013 จัดขึ้นเป็นปีที่ 3 ของ MThai.com เมื่อวันที่ 8 มีนาคม พ.ศ. 2556 ณ หอประชุมใหญ่ อาคาร จัสมิน อินเตอร์เนชันแนล โดยผู้ได้รับรางวัลมีดังนี้
นอกจาก ผู้ได้รับรางวัลต่างๆแล้ว ทาง เอ็มไทย ได้นำเสนอข่าว และคำฮิต ประจำปีด้วยดังนี้
1. Gangnam Style (โดย Psy มิวสิควีดีโอ ที่โด่งดังและมีคนทำเลียนแบบมากมาย)
2. แก่ ใจดี สปอร์ต กทม. (การเสนอจีบสาวพริตตี้)
3. น้องเนยรักษ์โลก (แฟนเพจ จาก Facebook และ Twitter ที่มีวิธีรักษาธรรมชาติแบบขบขำ)
ได้รับเชิญในการประกาศคำฮิตประจำปีนี้ โดย มาดามมด
1. มว้าก (หมายถึง มากๆ มากมาย)
2. ฟิน (หมายถึง อารมณ์สุดๆ ไม่ค้างคา)
3. จิ้น (หมายถึง จินตนาการ ให้เขาเป็นคู่รักกันแล้วมีความสุข)
ปรัชญ์ธนวิชญ์ ฆฤตภูริภาคย์
ปรัชญ์ธนวิชญ์ ฆฤตภูริภาคย์ หรือ แบงค์ เคพีเอ็น เป็นนักร้องชาวไทย ที่มีชื่อเสียงจากการเป็นผู้เข้าแข่งขันบนเวที KPN Award ครั้งที่ 22 The Battle Series
ปรัชญ์ธนวิชญ์ ฆฤตภูริภาคย์
เกิดเมื่อวันที่ 31 ธันวาคม พ.ศ. 2533
ที่จังหวัดเชียงใหม่
มีพี่ชายฝาแฝด 1 คน คือ เบสท์ ปรัชญ์วรกิตติ์ ฆฤตภูริภาคย์
EDUCATION
- M.B.A. (General Management) at Stamford International University
- B.B.A. (Marketing) at University of Chamber of Commerce
- [ILSC] International Language School of Canada ( Vancouver)
- Kowittamrong School [Chiangmai]
- Thepbodint School [Chiangmai]
แบงค์ได้เข้ามาประกวดรายการ เคพีเอ็น อวอร์ด ครั้งที่ 22 The Battle Series เป็นตัวแทนภาคกลาง ได้รับหมายเลขรหัส KPN7แบงค์เป็นผู้เข้าแข่งขันที่ไม่ได้ไปต่อ จากรายการ เคพีเอ็น อวอร์ด ครั้งที่ 22 The Battle Series ในสัปดาห์นี้
พฤฒิรัตน์ รัตนกุล เสรีเริงฤทธิ์
พฤฒิรัตน์ รัตนกุล เสรีเริงฤทธิ์ เป็นทั้งนักกีฬามอเตอร์สปอร์ต, กอล์ฟ และขี่ม้ามาราธอนชาวไทย ผู้ซึ่งเคยชนะการแข่งขันกีฬาทั้ง 3 ชนิดมาแล้วทั้งสิ้น รวมถึงเป็นเจ้าของสนามโกคาร์ท มอเตอร์สปอร์ตแลนด์ ที่แดนเนรมิตเดิม ตลอดจนเป็นผู้ดำรงตำแหน่งอุปนายกสมาคมขี่ม้าแห่งประเทศไทย
พฤฒิรัตน์ รัตนกุล เสรีเริงฤทธิ์ เป็นที่รู้จักในวงการมอเตอร์สปอร์ต ผู้ซึ่งมีผลงานในระดับแชมป์ทั้งในและต่างประเทศอย่างต่อเนื่อง และยังเป็นผู้ก่อตั้งการแข่งขันรถยนต์ทางเรียบชิงแชมป์ประเทศไทยที่มีชื่อว่า ไทยแลนด์แกรนด์ทัวริงคาร์ รวมถึงการแข่งขันรถยนต์สำหรับผู้หญิงในรายการ ฟีเมลชาลเลนจ์ ขึ้นใน พ.ศ. 2542
วันที่ 3 กรกฎาคม พ.ศ. 2553 พฤฒิรัตน์เข้าแข่งขันรถยนต์ทางเรียบรายการ สิงห์โปร.เอ็นดูรานซ์เรซซิง 6 ชั่วโมง 2010 ให้แก่ทีมมอเตอร์สปอร์ตแลนด์ โดยทีมของเขาได้อันดับ 2 จากการแข่งขันครั้งดังกล่าว และในวันที่ 10 กันยายน พ.ศ. 2554 พฤฒิรัตน์เข้าแข่งขันรถยนต์ทางเรียบรายการ อาร์เอเอทีไทยแลนด์เอ็นดูรานซ์แชมเปี้ยนชิพ 2011 ที่สนามแก่งกระจานเซอร์กิต จังหวัดเพชรบุรี ร่วมกับทีมเอมมอเตอร์สปอร์ต ซึ่งทีมของเขาได้อันดับ 3 จากการแข่งขันดังกล่าว
วันที่ 4 สิงหาคม พ.ศ. 2555 เขาเข้าแข่งขันรถยนต์ทางเรียบมาราธอนรายการ อาร์เอเอทีไทยแลนด์เอ็นดูรานซ์แชมเปี้ยนชิพ 2012 ร่วมกับทีมเอมมอเตอร์สปอร์ต โดยได้อันดับ 2 ในรุ่นโอเวอร์ออล และวันที่ 21 ธันวาคมของปีเดียวกันนี้ เขาได้ที่ 2 จากการแข่งขันรายการบางแสนไทยแลนด์สปีดเฟสติวัล 2012 ในรุ่นโตโยต้าบางแสนเอ็นดูรานซ์
วันที่ 25 มิถุนายน พ.ศ. 2555 พฤฒิรัตน์ได้เป็นแชมป์เลกซัสกอล์ฟทัวร์นาเมนท์ 2012 สนามที่ 2 ไฟลท์ซี
ด้านกีฬาขี่ม้ามาราธอน พฤฒิรัตน์เป็นแชมป์การแข่งขันสุลต่านมิซานคัพ 2011 ประเภทบุคคล และชนะการแข่งขันประเภททีมในรายการ มาเลเซีย-ไทยแลนด์โอเพนเอ็นดูรานซ์ชาลเลนจ์ 2011 สนามที่ 2 ที่ประเทศมาเลเซีย
พฤฒิรัตน์เป็นหนึ่งในสามนักกีฬาขี่ม้าทีมชาติไทยผู้เข้าแข่งขันสุลต่านมิซานคัพ 2012 ที่จัดขึ้นในเดือนตุลาคม พ.ศ. 2555 ณ รัฐตรังกานู ประเทศมาเลเซีย ที่ซึ่งมีนักกีฬาจาก 10 ประเทศเข้าร่วมแข่งขัน และพฤฒิรัตน์ได้เป็นรองแชมป์ขี่ม้ามาราธอนรายการ มาเลเซีย-ไทยแลนด์โอเพนเอ็นดูรานซ์ชาลเลนจ์โทรฟี 2012
ช่วงวันที่ 21-23 มิถุนายน พ.ศ. 2556 พฤฒิรัตน์เป็นหนึ่งในสี่นักกีฬาทีมชาติไทยผู้เข้าร่วมแข่งขันขี่ม้ามาราธอน มาเลเซีย-ไทยแลนด์โอเพนเอ็นดูรานซ์ชาลเลนจ์ 2013 ปีที่ 4 สนามแรก ซึ่งจัดขึ้น ณ เมืองชัปปิง ประเทศมาเลเซีย
ปัจจุบัน พฤฒิรัตน์เป็นประธานชมรมขี่ม้าเดอะฮอร์สเซส และเป็นหนึ่งในสองตัวแทนทีมชาติไทยผู้เตรียมเข้าร่วมแข่งขัน เอฟอีไอโอเพนยูโรเปียนเอ็นดูรานซ์แชมเปี้ยนชิพ 2013 ที่สาธารณรัฐเช็ก และ เดอะฮอร์สเซสทีมโรดทูเอฟอีไอเวิลด์อีเควสเตรียนเกมส์ 2014 ที่ประเทศฝรั่งเศส
ชยพล ปัญหกาญจน์
ชยพล ปัญหกาญจน์ หรือ กู๊ด เคพีเอ็น เป็นนักร้องชาวไทย ที่มีชื่อเสียงจากการเป็นผู้เข้าแข่งขันบนเวที เคพีเอ็น อวอร์ด ครั้งที่ 22 และได้รับรางวัลนักร้องยอดเยี่ยมแห่งประเทศไทย โดยก่อนหน้านี้เขาได้ไปประกวดที่เวที เดอะสตาร์ ค้นฟ้าคว้าดาว ปี 7 มาก่อน โดยผ่านเข้ารอบภาคใต้ เท่านั้น
ชยพล ปัญหกาญจน์ เกิดเมื่อวันที่ 14 มกราคม พ.ศ. 2533 ที่จังหวัดเพชรบูรณ์ จบการศึกษาชั้นมัธยมศึกษาจากโรงเรียนหล่มสักวิทยาคม สำเร็จการศึกษาระดับปริญญาตรีจากคณะเศรษฐศาสตร์ มหาวิทยาลัยธรรมศาสตร์ และปริญญาโท จากคณะเศรษฐศาสตร์ มหาวิทยาลัยบอสตัน เมืองบอสตัน รัฐแมสซาชูเซตส์ ประเทศสหรัฐอเมริกา ด้านครอบครัว คุณพ่อรับราชการตำรวจ คุณแม่มีธุรกิจส่วนตัว และกู๊ดก็ยังเป็นน้องชายแท้ ๆ ของวรินทร ปัญหกาญจน์ด้วย
เอช (วงดนตรี)
เอช (อังกฤษ: H) หรือ โปรเจกต์ เอช (อังกฤษ: Project H) คือศิลปินเกิร์ลกรุปลำดับที่ 3 ภายใต้สังกัดโดโจ ซิตี้ ในเครือเบเกอรี่ มิวสิค มีผลงานในช่วง พ.ศ. 2542-พ.ศ. 2545 เป็นที่รู้จักในเพลง สุดสัปดาห์, ความลับ, วันที่เธอดูแปลก, ต่อให้ใครไม่รัก และเพลง ไม่รู้ เป็นต้น
เอช (H) ศิลปินกลุ่มหญิง 3 คน จากค่าย โดโจ ซิตี้ สังกัดย่อยของ เบเกอรี่มิวสิก 'กิ๊ฟ' กุศลิน โควหกุล , 'แอนนี่' มณฑิราภา รัตตะกุญชร และ พลอย หอวัง ศิลปินกลุ่มหญิง 3 คน ทั้งหมดได้รู้จักกันจากการเป็นนางแบบนิตยสาร Katch ของ สมเกียรติ อริยะชัยพาณิชย์
โดยทั้งสามคนเป็นตัวแทน Happy Honey และ Homey รวมตัวในนาม H สามสาวสายลับที่จะนำความสุขและเสียงเพลงไปสู่เพื่อนๆทุกคน โดยออกอัลบั้มชุดแรกในชื่อ "Project_H" เมื่อปีพ.ศ. 2542 โดยมีเพลงฮิตในอัลบั้มได้แก่เพลง 'ความลับ' 'ลืมได้ไหม' 'วันที่เธอดูแปลก' หรือแม้กระทั่งเพลงเร็วอย่าง 'สุดสัปดาห์' เป็นเพลงสุดโปรดในใจวัยรุ่นมากมายในยุค 2000 อย่างแน่นอน ด้วยทำนองที่นุ่มนวล เนื้อหาโดนใจ (ที่ใครหลายคนถึงขั้นเอาไปเขียนในจดหมายรัก) เสียงร้องน่ารักสดใสของทั้ง 3 สาว ที่ผสมกลมกลืนกันจนกลายเป็นสไตล์เฉพาะตัวในแบบฉบับของ H ทีเดียว
ต่อมาได้ออกอัลบั้มชุดที่สองคืออัลบั้ม "H2Oh!!" ได้เปิดตัวไปเมื่อวันที่ 24 สิงหาคม พ.ศ. 2543 ได้รับการต้อนรับจากแขก สื่อมวลชนมากมาย รูปแบบที่ออกมานี้พวกเขาใช้รูปแบบของคำว่า แม่มด ซึ่งดูๆแล้วก็เป็นผลมาจากเพลง 'โอม (Spell)' เพลงแรกของอัลบั้มนี้ และรูปแบบการแต่งกายที่เป็นสีดำ ภาพที่ออกมาเลยเน้นความเป็นผู้ใหญ่มากขึ้น เพราะว่าเด็กๆจะใส่ชุดสีสดใสมากกว่า ในอัลบั้มชุดนี้จะเน้นเพลงเร็วมากขึ้น แต่ก็มีเพลงช้าที่เนื้อหาน่ารักๆอย่างเพลง 'ฝันร้าย' และเพลง 'ต่อให้ใครไม่รัก' สรุปโดยรวมๆแล้ว เอช อัลบั้ม H2Oh!! (เอช ทู โอ้!!) มีพัฒนาการอย่างเห็นได้ชัด และมีรูปแบบการนำเสนอที่ เข้ากับนักร้องได้อย่างลงตัว อัลบั้มรวมมิวสิกวิดีโอ ผลิตออกจำหน่ายในรูปแบบวีซีดีเพลง ดอกไม้ Flowers ร่วมร้องกับวง นีซ และ ไทรอัมพ์ส คิงดอม บรรจุอยู่ในอัลบั้ม Made in Dojo City The Greatest Hits from The Fantastic Girls of Dojo City (1999)
เพลง ไม่รู้ What Should I Do? (Acoustic Version) ร้องโดย พลอย หอวัง บรรจุอยู่ในอัลบั้ม Made in Dojo City 2 Dojo Acoustics (2000)
เพลง รู้ไหม ? Do You Know ? ร้องโดย กิ๊ฟท์ กุศลิน บรรจุอยู่ในอัลบั้ม Made in Dojo City 3 Dojo Acoustics (2000)
เพลงพิเศษ ข้อความ บรรจุอยู่ในอัลบั้ม Bakery Love Is Forever (2002)
เพลงพิเศษ อย่ายอมนะ Don't Give Up (Acapella Version) บรรจุอยู่ในอัลบั้ม FCBE Project (2003)
เพลง เจ้าอ้วน (My Babe) ร่วมร้องกับวง ลิปตา (2005)
ซัมเมอร์สแลม (2001)
ซัมเมอร์สแลม (2001) () เป็นรายการเพย์-เพอร์-วิว มวยปล้ำอาชีพของเวิลด์ไวด์เรสต์ลิงเฟดดิเรชั่น ที่จัดหลังศึกใหญ่อินเวชั่น จัดเมื่อวันที่ 19 สิงหาคม ค.ศ. 2001 ณ สนามCompaq Center ในเมืองแซนโฮเซ รัฐแคลิฟอร์เนีย สหรัฐ
ซัมเมอร์สแลม (2002)
ซัมเมอร์สแลม (2002) () เป็นรายการเพย์-เพอร์-วิว มวยปล้ำอาชีพของเวิลด์เรสต์ลิงเอ็นเตอร์เทนเมนต์ ที่จัดหลังศึกใหญ่เวนเจินส์ (2002) จัดเมื่อวันที่ 25 สิงหาคม ค.ศ. 2002 ณ สนามNassau Veterans Memorial Coliseum ในเมืองUniondale ,New York โดยมีนักมวยปล้ำระหว่างรอว์ และสแมคดาวน์!
สุธี สิงห์เสน่ห์
ศาตราจารย์ ดร.สุธี สิงห์เสน่ห์ (22 กรกฎาคม พ.ศ. 2471 - 3 สิงหาคม พ.ศ. 2556) อดีตรัฐมนตรีว่าการกระทรวงการคลัง อดีตรัฐมนตรีช่วยว่าการกระทรวงการคลัง อดีตผู้อำนวยการสำนักงบประมาณ อดีตสมาชิกวุฒิสภา อดีตสมาชิกสภานิติบัญญัติแห่งชาติ อดีตที่ปรึกษานายกรัฐมนตรี อดีตคณะกรรมการกำกับหลักทรัพย์และตลาดหลักทรัพย์ และอดีตกรรมการสำนักงานทรัพย์สินส่วนพระมหากษัตริย์
สุธี สิงห์เสน่ห์ เกิดเมื่อวันที่ 22 กรกฎาคม พ.ศ. 2471 สำเร็จการศึกษาระดับปริญญามหาบัณฑิตและดุษฎีบัณฑิต สาขาบัญชี (มหาวิทยาลัยอิลินอยส์ สหรัฐอเมริกา) และประกาศนียบัตรชั้นสูง สาขาการบัญชี (มหาวิทยาลัยธรรมศาสตร์) อีกทั้งผ่านการศึกษาอบรมจากวิทยาลัยป้องกันราชอาณาจักร (วปอ.รุ่นที่ 11)
ดร.สุธี ถึงแก่อนิจกรรมด้วยโรคชราเมื่อวันที่ 3 สิงหาคม พ.ศ. 2556 สิริอายุ 85 ปี โดยจัดพิธีมิสซาศพ ณ วัดพระมหาไถ่ ซอนร่วมฤดี และทำพิธีฝังที่สุสานศานติคาม อำเภอสามพราน จังหวัดนครปฐม
สุธี สิงห์เสน่ห์ เคยรับราชการในตำแหน่งอธิบดีกรมตรวจบัญชีสหกรณ์ กระทรวงเกษตรและสหกรณ์ ในระหว่างปี พ.ศ. 2509 - 2519 และเป็นผู้อำนวยการสำนักงบประมาณ ในระหว่างปี พ.ศ. 2519 - 2526
ต่อมาได้รับแต่งตั้งเป็นที่ปรึกษานายกรัฐมนตรี เป็นสมาชิกสภานิติบัญญัติแห่งชาติ และเป็นรัฐมนตรีช่วยว่าการกระทรวงการคลัง ในรัฐบาลพลเอกเปรม ติณสูลานนท์ ในปี พ.ศ. 2525 แทนนายไพจิตร เอื้อทวีกุล (ครม.42) และได้รับแต่งตั้งอีกในคณะรัฐมนตรีคณะที่ 43 กระทั่งในปี พ.ศ. 2529 ได้รับแต่งตั้งเป็นรัฐมนตรีว่าการกระทรวงการคลัง ในรัฐบาลพลเอกเปรม ติณสูลานนท์
สุธี สิงห์เสน่ห์ ได้รับแต่งตั้งเป็นรัฐมนตรีว่าการกระทรวงการคลังอีกครั้ง ในรัฐบาลนายอานันท์ ปันยารชุน ในปี พ.ศ. 2534 และอีกสมัยในรัฐบาลพลเอกสุจินดา คราประยูร จนถึงช่วงเหตุการณ์พฤษภาทมิฬ
หลังจากนั้นได้รับแต่งตั้งเป็นสมาชิกวุฒิสภา และคณะกรรมการกำกับหลักทรัพย์และตลาดหลักทรัพย์
ซัมเมอร์สแลม (2003)
ซัมเมอร์สแลม (2003) () เป็นรายการเพย์-เพอร์-วิว มวยปล้ำอาชีพของเวิลด์เรสต์ลิงเอ็นเตอร์เทนเมนต์ ที่จัดหลังศึกใหญ่เวนเจินส์ (2003) จัดเมื่อวันที่ 24 สิงหาคม ค.ศ. 2003 ณ สนามAmerica West Arena ในเมืองฟินิกซ์, รัฐแอริโซนา โดยมีนักมวยปล้ำระหว่างรอว์ และสแมคดาวน์! และเป็นการปล้ำครั้งแรกของแมทช์การปล้ำอิลิมิเนชั่น แชมเบอร์ ในประวัติศาสตร์ WWE
ซัมเมอร์สแลม (2004)
ซัมเมอร์สแลม (2004) () เป็นรายการเพย์-เพอร์-วิว มวยปล้ำอาชีพของเวิลด์เรสต์ลิงเอ็นเตอร์เทนเมนต์ ที่จัดหลังศึกใหญ่เวนเจินส์ (2004) จัดเมื่อวันที่ 15 สิงหาคม ค.ศ. 2004 ณ สนามAir Canada Centre ในเมืองโทรอนโต, รัฐออนแทรีโอ ประเทศแคนาดา โดยมีนักมวยปล้ำระหว่างรอว์ และสแมคดาวน์!
ซัมเมอร์สแลม (2005)
ซัมเมอร์สแลม (2005) () เป็นรายการเพย์-เพอร์-วิว มวยปล้ำอาชีพของเวิลด์เรสต์ลิงเอ็นเตอร์เทนเมนต์ ที่จัดหลังศึกใหญ่เดอะเกรทอเมริกันแบช (2005) จัดเมื่อวันที่ 21 สิงหาคม ค.ศ. 2005 ณ สนามMCI Center ในกรุงวอชิงตัน ดี.ซี. โดยมีนักมวยปล้ำระหว่างรอว์ และสแมคดาวน์!
องค์การบริหารช่วงเปลี่ยนผ่านแห่งสหประชาชาติในติมอร์ตะวันออก
องค์กรบริหารช่วงเปลี่ยนผ่านแห่งสหประชาชาติในติมอร์ตะวันออก () เป็นองค์กรที่ตั้งขึ้นเมื่อ 25 ตุลาคม พ.ศ. 2542 เพื่อรับผิดชอบการบริหารงานก่อนจะมอบเอกราชให้ติมอร์ตะวันออก ปัญหาในติมอร์ตะวันออกเริ่มขึ้นเมื่ออินโดนีเซียเข้ายึดครองอาณานิคมของโปรตุเกสในติมอร์เมื่อเดือนธันวาคม พ.ศ. 2518 สหประชาชาติไม่รับรองอำนาจของอินโดนีเซียเหนือดินแดนแห่งนี้ แต่ไม่มีผลต่อรัฐบาลซูฮาร์โต จนมาถึงรัฐบาลของฮาบิบีจึงได้ยอมให้ดินแดนนี้ปกครองตนเองแบบพิเศษและให้มีการลงประชามติว่าต้องการเป็นเอกราชหรือรวมเข้ากับอินโดนีเซียในเดือนพฤษภาคม พ.ศ. 2542 การลงประชามติเกิดขึ้นเมื่อ 30 สิงหาคม พ.ศ. 2542 โดยเกิดความรุนแรงจากกลุ่มที่ต้องการรวมเข้ากับอินโดนีเซียตลอดเวลา จนเมื่อมีการประกาศผลการลงประชามมติเมื่อ 4 กันยายน โดย 4 ใน 5 ต้องการเป็นเอกราช กลุ่มกองกำลังที่ต้องการรวมกับอินโดนีเซียได้ก่อการจลาจลจนสหประชาชาติต้องถอนคณะทำงานออกมา และได้มีมติในวันที่ 15 กันยายน ที่จะฟื้นฟูสันติภาพในติมอร์ตะวันออก โดยส่งกองกำลังนานาชาติเข้าสู่ติมอร์ตะวันออกเมื่อ 20 กันยายน จากนั้นจึงก่อตั้งองค์กรบริหารช่วงเปลี่ยนผ่านแห่งสหประชาชาติในติมอร์ตะวันออก และให้องค์กรบริหารช่วงเปลี่ยนผ่านแห่งสหประชาชาติในติมอร์ตะวันออกเข้าสู่ติมอร์ตะวันออกเมื่อเดือนมกราคม พ.ศ. 2543 กองกำลังนานาชาติยุติบทบาทลงเมื่อ 23 กุมภาพันธ์ พ.ศ. 2543
ประเทศที่เข้าร่วมในการรักษาสันติภาพ กองกำลังนำโดยออสเตรเลีย ประเทศที่สนับสนุนได้แก่ นิวซีแลนด์ ฝรั่งเศส อาร์เจนตินา บราซิล ชิลี เดนมาร์ก ฟิจิ ไอร์แลนด์ ญี่ปุ่น มาเลเซีย รัสเซีย สิงคโปร์ เกาหลีใต้ ไทย ฟิลิปปินส์ โปรตุเกส สวีเดน และสหราชอาณาจักร ส่วนสหรัฐอเมริกาสนับสนุนการเปลี่ยนผ่านไปสู่เอกราช
องค์กรบริหารช่วงเปลี่ยนผ่านแห่งสหประชาชาติในติมอร์ตะวันออกได้จัดให้มีการเลือกตั้งสภาร่างรัฐธรรมนูญเมื่อ 30 สิงหาคม พ.ศ. 2544 โดยพรรคเฟรติลินได้คะแนนมากที่สุด จากนั้นได้ร่างรัฐธรรมนูญซึ่งประกาศใช้เมื่อ 22 มีนาคม พ.ศ. 2545 สภาดังกล่าวได้กลายเป็นสภานิติบัญญัติชุดแรก การเลือกตั้งประธานาธิบดีเกิดขึ้นเมื่อ 14 เมษายน พ.ศ. 2545 โดยชานานา กุฌเมา ได้รับเลือก จากนั้น ติมอร์ตะวันออกได้เอกราชโดยสมบูรณ์เมื่อ 20 พฤษภาคม พ.ศ. 2545
ซัมเมอร์สแลม (2006)
ซัมเมอร์สแลม (2006) () เป็นรายการเพย์-เพอร์-วิว มวยปล้ำอาชีพของเวิลด์เรสต์ลิงเอ็นเตอร์เทนเมนต์ ที่จัดหลังศึกใหญ่WWE/DSW Six Flags Park Slam จัดเมื่อวันที่ 20 สิงหาคม ค.ศ. 2006 ณ สนามTD Banknorth Garden ในกรุงบอสตัน, รัฐแมสซาชูเซตส์ สหรัฐอเมริกา โดยมีนักมวยปล้ำระหว่างรอว์ ,สแมคดาวน์! และอีซีดับเบิลยู
ในศึกรอว์ (3 กรกฎาคม ค.ศ. 2006) เอดจ์ได้เอาชนะการชิงแชมป์โลก WWE ในแมทช์การปล้ำสามเส้าระหว่างจอห์น ซีนา และร็อบ แวน แดม ในศึกรอว์สัปดาห์ต่อมาหลังจากที่เอดจ์ได้เอาชนะเชลตัน เบนจามิน ซีนาได้มาลอบทำร้ายเอดจ์ ซึ่งได้รับเป็นผู้ท่าชิงในการปล้ำ แต่ต่อสู้กันไปเอดจ์ได้ใส่ท่า Edgecution ตามด้วย Spear ต่อมาซีนาได้มารอบทำร้ายเอดจ์ และลิต้า แฟนของเอดจ์ในที่โรงแรม ต่อมาในศึกแซเทอร์เดย์ไนทส์เมนอีเวนท์ (15 กรกฎาคม ค.ศ. 2006) ซีนา ได้เจอกันอีกครั้งกับเอดจ์ในการชิงแชมป์โลก WWE ผลสุดท้ายซีนาชนะฟาล์ว หลังจากที่ลิต้าเข้ามาวุ่นวายและตบหน้ากรรมการ ตั้งแต่แชมป์ไม่สามารถเปลี่ยนมือได้โดยการเคาน์เอาน์ หรือทำฟาล์ว หลังแมทช์ซีนาได้ทำร้ายเอดจ์และใส่ท่า FU ผ่านโต๊ะผู้ประกาศ อีก 3 สัปดาห์ต่อมาในศึกรอว์ (31 กรกฎาคม ค.ศ. 2006) แมทช์การปล้ำระหว่างเอดจ์และซีนาชิงแชมป์โลก WWE ถูกบันทึกไว้ในศึกซัมเมอร์สแลม โดยระบุว่าถ้าเอดจ์เจตนาเอาน์เอาน์หรือทำฟาล์ว เอดจ์จะเสียแชมป์โดยปริยาย ต่อมาในวันที่ 14 สิงหาคม ค.ศ. 2006 เอดจ์ได้ไปที่บ้านพ่อของซีนาในเวสต์ นิวเบอร์รี, รัฐแมสซาชูเซตส์และตบหน้าเขา
ในศึกอีซีดับเบิลยูออนไซไฟ (25 กรกฎาคม ค.ศ. 2006) ซาบูได้ร้องขอชิงแชมป์โลก ECW จากบิ๊กโชว์อีกครั้ง แต่ผู้จัดการทั่วไปของ ECW พอล เฮย์แมน ปฏิเสธคำขอของเขา หลังจากคืนนั้นหลังจากที่บิ๊กโชว์ป้องกันแชมป์โลก ECW ได้จากเคน ซาบูได้มาลอบทำร้ายบิ๊กโชว์ด้วยเก้าอี้พับ สัปดาห์ต่อมา เฮย์แมนได้ปฏิเสธอีกครั้งในการชิงแชมป์โลก ECW
ในการตอบโต้ ซาบูได้ทำร้ายบิ๊กโชว์ด้วยเก้าอี้พับ และได้ใส่ท่า Arabian Facebuster และกระโดดทิ้งศอกพร้อมด้วยเก้าอี้พับ ต่อมาในศึกอีซีดับเบิลยูออนไซไฟ (25 สิงหาคม ค.ศ. 2006) ในแมทช์การปล้ำไต่บันไดระหว่างร็อบ แวน แดม กับซาบู ด้วยการชิงสัญญาการชิงแชมป์โลก ECW ผลสุกท้ายซาบูเอาชนะไปได้ และบิ๊กโชว์เข้ามาและใส่ท่า chokeslam ทั้งซาบู และร็อบ แวน แดม
ฟุตบอลรวมดาราไทยลีก
ฟุตบอลรวมดาราไทยพรีเมียร์ลีก () เป็นการจัดตั้งทีมฟุตบอลเฉพาะกิจ เพื่อร่วมการแข่งขันกระชับมิตรกับฟุตบอลทีมชาติ หรือสโมสรฟุตบอลจากต่างประเทศ ซึ่งจัดขึ้นโดยสมาคมฟุตบอลแห่งประเทศไทย ในพระบรมราชูปถัมภ์ และสโมสรฟุตบอลในระดับไทยพรีเมียร์ลีก ร่วมกับธุรกิจผู้สนับสนุนต่างๆ โดยเริ่มก่อตั้งขึ้นครั้งแรกในปี พ.ศ. 2551
วันแข่งขัน: 13 กรกฎาคม พ.ศ. 2556 
คู่แข่ง: แมนเชสเตอร์ยูไนเต็ด 
การแข่งขัน: ถ้วยครบรอบ 80 ปีสิงห์ พ.ศ. 2556
วันแข่งขัน: 17 กรกฎาคม พ.ศ. 2556 
คู่แข่ง: เชลซี 
การแข่งขัน: ถ้วยครบรอบ 80 ปีสิงห์ พ.ศ. 2556
วันแข่งขัน: 24 กรกฎาคม พ.ศ. 2556
คู่แข่ง: ไทย ยู-23 ปี
การแข่งขัน: กระชับมิตร
วันแข่งขัน: 8 กรกฎาคม พ.ศ. 2558
คู่แข่ง: เรดิง
การแข่งขัน: ถ้วย เรดิง ไทยแลนด์ ทัวร์ พ.ศ. 2558
วันแข่งขัน: 14 กรกฎาคม พ.ศ. 2558
คู่แข่ง: ลิเวอร์พูล
การแข่งขัน: ถ้วย ทรูซูเปอร์โทรฟี ลิเวอร์พูล ทัวร์ พ.ศ. 2558
พระอุดมพิทยภูมิพิจารณ์ (อุดม เลิศวนิช)
พระอุดมพิทยภูมิพิจารณ์ (19 ตุลาคม พ.ศ. 2436 - 9 ตุลาคม พ.ศ. 2487) นักธรณีวิทยาคนแรกของประเทศไทย เดิมชื่อว่าอุดม เลิศวนิช สอบได้ทุนกระทรวงธรรมมาการไปศึกษาต่อด้านวิศวกรเหมืองแร่และวิชาแร่ ณ มหาวิทยาลัยลีดส์ เมื่อกลับมาก็ได้มีส่วนสำคัญในการก่อตั้งงานธรณีวิทยาให้แก่ประเทศไทย เนื่องจากเป็นผู้มีความรู้ มีผลงานและประสบการณ์สูงเกี่ยวกับการสำรวจหาแหล่งแร่ในประเทศไทย จึงได้รับพระราชทานบรรดาศักดิ์เป็น “ พระอุดมพิทยภูมิพิจารณ์ ” ซึ่งมีความหมายว่า เป็นผู้ที่มีความรู้สูงในการตรวจสอบเรื่องเกี่ยวกับพื้นดิน
พระอุดมพิทยภูมิพิจารณ์ เกิดเมื่อวันที่ 19 ตุลาคม พ.ศ. 2436 เดิมชื่อว่าอุดม เลิศวนิช สอบได้ทุนกระทรวงธรรมมาการ(กระทรวงศึกษาธิการ)ไปศึกษาต่อด้านวิศวกรเหมืองแร่และวิชาแร่ ณ มหาวิทยาลัยลีดส์ ประเทศอังกฤษ หลังจากจบการศึกษาและกลับมาเมืองไทยราว พ.ศ. 2461 ก็ไปเป็นครูสอนที่โรงเรียนสวนกุหลาบ เป็นเวลา 6 เดือน หลังจากนั้นก็ย้ายไปอยู่กรมรถไฟ(การรถไฟแห่งประเทศไทย)เพื่อทำหน้าที่สำรวจหาน้ำมันเชื้อเพลิงและได้ร่วมการสำรวจกับนายวอลเลช ลี ต่อมากรมรถไฟยุติงานสำรวจสำรวจหาน้ำมันเชื้อเพลิงเพราะฐานะการคลังไม่เอื้ออำนวย กระทรวงเกษตราธิราช(กระทรวงเกษตรและสหกรณ์)จึงขอตัวมาอยู่กรมราชโลหกิจและภูมิวิทยา(กรมทรัพยากรธรณี) ให้ดำรงตำแหน่งผู้ช่วยผู้ตรวจการกรมราชโลหกิจฯและมีหน้าที่ตรวจสอบแร่แทนนายโบเวน ชาวต่างประเทศ กระทรวงธรรมมาการได้ขอตัวไปเป็นอาจารย์พิเศษสอนวิชาธรณีวิทยา ที่คณะวิศวกรรมศาสตร์ จุฬาลงกรณ์มหาวิทยาลัย พระอุดมพิทยภูมิพิจารณ์เป็นหัวหน้ากองธรณีวิทยาคนแรกของกรมโลหกิจ ได้รับเลือกเป็นภาคีสมาชิกราชบัณฑิตยสถาน ต่อมาได้รับพระมหากรุณาธิคุณโปรดเกล้าฯ แต่งตั้งให้เป็นราชบัณฑิตในวิชาวิทยาศาสตร์ประยุกต์ เมื่อปี พ.ศ. 2485 และถึงแก่อนิจกรรม เมื่อวันที่ 9 ตุลาคม พ.ศ. 2487 รวมอายุได้ 51 ปี
วัดน้ำลัด
วัดบ้านน้ำลัด ตั้งอยู่ที่บ้านน้ำลัด หมู่ที่6 ตำบลสถาน อำเภอ นาน้อย จังหวัดน่าน 55150 
ก่อตั้งขึ้นในสมัย พ.ศ.2398 มีผู้ก่อตั้งในสมัยนั้น คือ ผู้ใหญ่มา มาลัด 
มีพระภิษุองค์แรก คือหลวงพ่อจันต๊ะ ปสธวโร 
ปัจจุบัน มีพระภิษุจำนวน 1รูป สามเณรจำนวน 2 รูป
ปัญญา จีนาคำ
นายปัญญา จีนาคำ เป็นอดีตสมาชิกสภาผู้แทนราษฎรจังหวัดแม่ฮ่องสอน ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัดพรรคความหวังใหม่ ปัจจุบันสังกัดพรรคพลังประชารัฐ
ปัญญา จีนาคำ เกิดเมื่อวันที่ 10 กรกฎาคม พ.ศ. 2482 ที่อำเภอแม่สะเรียง จังหวัดแม่ฮ่องสอน เป็นบุตรของนายพรหม กับนางเกี๋ยง จีนาคำ สำเร็จการศึกษาระดับปริญญาตรี ทางด้านวิทยาศาสตร์สุขภาพ จากคณะวิทยาศาสตร์ มหาวิทยาลัยมหิดล เมื่อปี พ.ศ. 2512 และทางด้านนิติศาสตร์ จากมหาวิทยาลัยสุโขทัยธรรมาธิราช และปริญญาโท ทางด้านการบริหารการศึกษา จากจุฬาลงกรณ์มหาวิทยาลัย ในปี พ.ศ. 2516
ปัญญา จีนาคำ เป็นนักการเมืองในจังหวัดแม่ฮ่องสอน ได้รับเลือกตั้งเป็นสมาชิกสภาผู้แทนราษฎรในปี พ.ศ. 2535 สังกัดพรรคความหวังใหม่ ต่อมาในปี พ.ศ. 2539 ย้ายมาสังกัดพรรคประชาธิปัตย์ และได้รับเลือกตั้งเป็นสมัยที่ 2 และสมัยที่ 3 ในปี พ.ศ. 2544 นับเป็น 1 ใน 5 สมาชิกพรรคประชาธิปัตย์ที่ได้รับเลือกตั้งในพื้นที่ภาคเหนือ ซึ่งเป็นฐานเสียงสำคัญของพรรคไทยรักไทย ต่อมาในการเลือกตั้ง พ.ศ. 2548 เขาได้ย้ามาสังกัดพรรคไทยรักไทย และได้รับเลือกตั้งเป็นสมัยที่ 4 ต่อมาในการเลือกตั้ง พ.ศ. 2550 เขาลงสมัครในนามพรรคพลังประชาชน คู่กับนายอดุลย์ วันไชยธนวงศ์ แต่สอบตก โดยมีนายอดุลย์ และนายสมบัติ ยะสินธุ์ จากพรรคประชาธิปัตย์ เป็นฝ่ายได้รับเลือกตั้ง
ในการเลือกตั้ง พ.ศ. 2554 นายปัญญา จีนาคำ ลงสมัครรับเลือกตั้งในพื้นที่จังหวัดแม่ฮ่องสอนเช่นเดิม ซึ่งมีสมาชิกสภาผู้แทนราษฎรได้ 1 ที่นั่ง (จากเดิม 2 ที่นั่ง) โดยมีผู้สมัครที่เป็นอดีตสมาชิกสภาผู้แทนราษฎรถึง 4 คน คือ นายสมบัติ ยะสินธุ์ (ประชาธิปัตย์) นายปัญญา จีนาคำ (เพื่อไทย) นายอดุลย์ วันไชยธนวงศ์ (ชาติไทยพัฒนา) และสมบูรณ์ ไพรวัลย์ (ภูมิใจไทย) ซึ่งนายปัญญา ได้คะแนนเป็นลำดับที่ 2 ประมาณ 31,953 คะแนน (ร้อยละ 25.82)
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในสังกัดพรรคชาติพัฒนา